આપણા દેશને કોર્ટ અને કેગ જ ચલાવી રહ્યા છે કે શું ?\n- આપણા વડાપ્રધાન મનમોહનસંિહ જેમાં ફસાયા છે એ ‘કોલગેટ’ કૌભાંડ શું છે ?\n- કોલસાની ખાણમાં મનમોહનસંિહથી માંડી નાનો મોટો સ્ટાફ અને નાના મોટા ઉદ્યોગપતિ બધાના શરીર કાળા જ કાળા ?\n- રૂપિયા ૧,૧૦,૦૦,૦૦,૦૦,૦૦,૦૦૦ (૧ નિખર્વ ૧૦ ખર્વ)નો દેશને ચુનો લાગ્યો ?\n- એક બાજુ ભાજપમાં યાદવાસ્થળી ચાલી રહી છે તો બીજી બાજુ કોંગ્રેસ સામે જનોઈવઢ ઘા થઈ રહ્યા છે\n- એક બાજુ ભાજપ સરમુખત્યારશાહી ભણી જઈ રહ્યો છે તો બીજી બાજુ કોંગ્રેસ નિઃસહાય માંકડા જેવો થઈ ગયો છે\nશું થવા બેઠું છે આપણા દેશનું ?\nદરેક દેશપ્રેમી સામાન્ય જનતાના મનમાં આજકાલ એક પ્રશ્ન ઘોળાયા કરે છે .\nભાજપ અને સંઘ કોઈ એક હાથમાં રૂપિયાના જોરે સરમુખત્યારશાહીનો ભોગ બની ગયા છે. એક ભસ્માસુર સંઘ અને ભાજપને ભસ્મ કરવા ભણી જઈ રહ્યો છે અને અડધા રસ્તે તો એ પહોંચી ગયો છે. ભાજપમાં યાદવાસ્થળી બરોબર જામી છે. જેમ એક માણસના ઘમંડે શ્રીલંકાને ભસ્મીભૂત કરાવી હતી એમ એક માણસનો ઘમંડ ભાજપનું ધનોતપનોત બોલાવી રહ્યો છે. ૮૭ વર્ષ સુધીના કરોડો સ્વયંસેવકોના ત્યાગ અને પરસેવાના એક જ માણસ પોતાના ઘમંડે કારણે કુર્ચેકુર્ચા બોલાવી રહ્યો છે અને ભાજપનો પ્રમુખ તથા એનો બોસ સંઘનો સરસંઘ ચાલક કોઈ એક વ્યક્તિના ગુલામ હોય એમ વર્તી રહ્યા છે.\nજાવડેકર કે રૂપાલા જેવા ચમચા ભલે હસતા હોય પણ રવિશંકર પ્રસાદથી માંડી અનંતકુમાર અને સુષ્મા સ્વરાજ જેવા લાખો ભાજપીઓ સમસમી ગયા છે.\nભાજપ માટે સહાનુભૂતિ ધરાવનારા પણ નીચું જોઈને માથુ ખંજવાળવા લાગ્યા છે.\nવડાપ્રધાન મનમોહનસંિહ, ગૃહપ્રધાન ચિદમ્બરમ અને યોજના પંચના આહલુવાલિયા એવા નિશાન પર આવ્યા છે કે એમને બચાવવા ‘નેવના પાણી મોભે ચઢાવવા જેવું કામ છે.’\nકોલસાની ખાણોની કોન્ટ્રાક્ટરોને વહેંચણીની બાબતમાં મનમોહનસંિહ ઉપર જે આરોપો થયા છે, એમાં પોતે સાવ સાફ છે... ‘ડાઘાડુઘી વિનાના છે’ એવું કહેવાથી એમની જવાબદારી પૂરી થઈ જતી નથી.\nકેગનો રિપોર્ટ જે છે એ વચગાળાનો છે (કેગનો નિયમ છે કે પહેલા વચગાળાનો રિપોર્ટ આપે અને એ રિપોર્ટનો જવાબ સરકાર આપે એના આધારે ફાઇનલ રિપોર્ટ આપે.) એ વચગાળાના રિપોર્ટના આધારે જે ઉહાપોહ મચાવાયો છે એનો જવાબ મનમોહનસંિહે આપીને જનતાના મનની શંકા- કુશંકા દૂર કરવાની વડાપ્રધાન તરીકેની એમની ફરજ છે. બીજી બાબતમાં તેઓ મૌન રહે તો ભલે રહે પણ જ્યારે એમની ઉપર સીધો પ્રહાર થાય છે અને ઘણો ગંભીર પ્રહાર છે.. એમની સંપૂર્ણ કીર્તિવંત કારકિર્દીને ધોઈને ઘૂળધાણી કરનારો છે.\nઅત્યારે કોલસાની ૩૧૦ ખાણોની વહેંચણી (કોન્ટ્રાક્ટ) કરવામાં આવેલી છે એમાંથી ૨૩-૬-૨૦૧૧ના રોજ ૨૪ કોલસાની ખાણો સિવાયની ૨૮૬ ખાણોની વહેંચણી કરવામાં આવી.\nએ અગાઉ ૧૯૯૬થી ૨૦૦૪ સુધીમાં કોલસાની ફક્ત ૪૦ જ ખાણો વહેંચવામાં આવેલી પણ ૨૦૦૫થી ૨૦૦૯ સુધીમાં ૨૪૨ અને ૨૦૧૦માં ફક્ત ૧ જ ખાણ વહેંચી.\nઆ ખાણો જેને આપવામાં આવી એમાં ૧૦૦ સરકારી કંપનીઓ સાથે ખાનગી ભાગીદારીવાળી કંપનીઓ પણ છે એ ઉપરાંત ૧૮૬ ખાનગી કંપનીઓને કોલસાની ખાણોનો કોન્ટ્રાક્ટ આપવામાં આવ્યો.\nટૂંકમાં કુલ ૨૮૬ કોલસાઓની ખાણોનો કોન્ટ્રાક્ટ વહેંચવામાં આવ્યો છે. આ વહેંચાયેલો કોલસા ભંડાર ૪,૩૫,૪૮,૧૪૮ મીલીયન ટન છે. ૧ ટનનો કોલસાનો ભાવ ૧૦૦૦ રૂપિયા ગણીએ તો આ હિસાબે કોલસાની ખાણોમાં કોલસાની કંિમત રૂપિયા ૪,૩૦,૦૦,૦૦,૦૦,૦૦,૦૦૦ (૪ નિખર્વ ૩૦ ખર્વ) કરતાં વઘુ થવા જાય છે.\nકોલસાની ખાણોનો વહીવટ કરનાર સરકારી સંસ્થા (કંપની) કોલ ઇન્ડિયા નામની છે. એ કોલસો ૧ ટન રૂપિયા ૧૦૦૦થી રૂપિયા ૪૦૦૦ના ભાવે વેચે છે. જ્યારે પરદેશની આયાત કરાતો કોલસો રૂપિયા ૪૦૦૦થી રૂપિયા ૭૦૦૦ના ભાવે આયાત કરવામાં આવે છે.\nઆ કોલ ઇન્ડિયાની ૭ કંપનીઓ કોલસો ઉત્પાદન (ખોદકામ) કરતી કંપની છે. એ ખાણો મઘ્યપ્રદેશ અને છત્તીસગઢમાં છે. એ બે રાજ્યોમાં ૬૨ ખાનગી કંપનીઓ અને ૨૭ સરકારી કંપનીઓને કોલસાની ખાણોનો કોન્ટ્રાક્ટ આપવામાં આવ્યો છે.\nબાકીના કોલસાની ખાણો કોલ ઇન્ડિયાની ૬ કંપનીઓને વહેંચી દેવામાં આવી છે.\nઆ વહેંચણી મોટા મોટા ઉદ્યોગપતિઓ કાગળ ઉપરની જ કંપનીઓ, મીડીયા હાઉસ જેવાને આપવામાં મોટા મોટા નેતાઓની ભાગીદારી સાથેની લાગવગ છે. (ગુજરાતમાં જેમ અદાણી છે.)\nએમાં રીલાયન્સ કોલ પાવર કંપની એક છે. એના ઉત્તરપ્રદેશમાં ૧૬૦૦ મેગાવોટ તથા ૨૬૦૦ મેગાવોટ, ઝારખંડમાં ૩૮૬૦ મેગાવોટ, મઘ્યપ્રદેશમાં ૩૯૬૦ મેગાવોટ, મહારાષ્ટ્રમાં ૬૦૦ મેગાવોટ, આન્ધ્રમાં ૪૦૦૦ મેગાવોટ વગેરે સ્થળો પર વીજમથકો ઉભા કરી રહી છે.\nકેગના વચગાળાના રિપોર્ટમાં અનિલ અંબાણીની રીલાયન્સ પાવર લિમિટેડ કંપનીને ગેરકાયદેસર ફાયદો કરી આપવાનો આરોપ મૂકવામાં આવ્યો હોવાનું કહેવાય છે. (કેગનો રિપોર્ટ જરા પણ ‘લીક’ થયો ન જોઈએ છતાં એ ‘લીક’ થયો છે.)\nએ રિપોર્ટમાં એવું કહેવાયું છે કે, રીલાયન્સ પાવર લિમિટેડને મઘ્યપ્રદેશ અને ઝારખંડના એના વિજમથકોને લગભગ રૂપિયા ૧૨,૦૦,૦૦,૦૦,૦૦૦ (૧૨ ખર્વ)નો લાભ કરી આપ્યો છે. રિપોર્ટના કહેવા પ્રમાણે કોલસાની ખાણની વહેંચણીના નિયમોમાં ફેરફાર કરીને કંપનીને વધારાનો કોલસો આપીને એને બીજા વીજમથકોમાં વાપરવાની છૂટ આપી. એ રીતે કંપનીનેેે મઘ્યપ્રદેશમાં રૂપિયા ૪,૨૦,૦૯,૦૦,૦૦,૦૦૦ (૪ ખર્વ ૨૦ અબજ ૯ કરોડ)નો તથા ઝારખંડમાં રૂપિયા ૭,૮૦,૭૮,૦૦,૦૦,૦૦૦ (૭ ખર્વ ૮૦ અબજ ૭૮ કરોડ)નો લાભ કરી આપ્યો.\n(સીએજી) કેગના કહેવા પ્રમાણે મઘ્યપ્રદેશના કોલસાને બીજા સ્થળે લઈ જવાનો કોઈ કાયદો નથી તો પણ રીલાયન્સ પાવર અને સરકાર વચ્ચેની સમજૂતીમાં આ થયું. ૨૦૦૮ના ઓગસ્ટમાં ખાસ પ્રધાનોની બેઠકમાં એ મંજૂરી અપાયેલી.\nકેગે કહ્યું છે કે, આ મંજૂરીથી ગ્રાહકને કશો લાભ થયો નથી એટલે એની તપાસ થવી જોઈએ.\nએ જે થાય તે !\nબાકી કોલસાની ખાણોના ઉદ્યોગપતિઓ સ્થાનિક ત્યાં સ્થળ પર રહેતી જનતાને કેટલો અત્યાચાર કરે છે એની જાણ બહાર બહુ ઓછી છે. કોલસાની ખાણના આ ધંધામાં પડેલા ઉદ્યોગપતિઓ કોલસાની જે ખાણોનો કોન્ટ્રાક્ટ એમને મળ્યો હોય છે. એ ઉદ્યોગપતિઓ ખાણોની આસપાસની જમીન પચાવી પાડવા ‘મની’ અને ‘મસલ્સ’ ‘પાવર’નો ઉપયોગ શરુ કરીને ત્યાંની રહેવાસી જનતા ઉપર અત્યાચાર ગુજારે છે.\nછત્તીસગઢ અને મઘ્યપ્રદેશમાં ૬૫ ખાનગી કંપનીઓ અને ૨૭ સરકારી કંપનીઓને કોલસાની ખાણોનો કોન્ટ્રાક્ટ વહેંચવામાં આવ્યો છે. એ બધી કંપનીઓના માણસો છત્તીસગઢમાં ઘરથી માંડીને જંગલો સુધીનો પ્રદેશ ઉજ્જડ કરવા લાગે છે. દા.ત. છત્તીસગઢમાં જે પ્રદેશમાં કોલસાની ખાણોનો કોન્ટ્રાક્ટ આપવામાં આવ્યો છે એના ઉદ્યોગપતિઓએ ત્યાંની શાંતિ સંપૂર્ણપણે ખતમ કરી નાખી છે. સરકારના અમલદારો નોકરશાહોને ઉદ્યોગપતિઓ ભરપુર લાંચ આપે છે.\nએટલે તેઓ ત્યાંની જનતા ઉપર પેલા ઉદ્યોગપતિઓ અત્યાચાર કરે એને પૂરી મદદ કરે છે. ઉદ્યોગપતિઓ એક પણ નિયમને કે કાયદાને ગણકારતા નથી. (પેલા બાબા રામદેવ, અણ્ણા હજારે, કેજરીવાલ વગેરેને સેવા જ કરવી હોય તો ત્યાં કેમ જતા નથી ? અને જંતરમંતર ઉપર જાય છે ? બધા જ દંભી અને પાખંડી છે.)\nછત્તીસગઢમાં કોલ ઇન્ડિયા (સરકારની આખા દેશમાં કોલસાની ખાણોથી માંડીને દુકાનો સુધીનો વહીવટ કરતી કંપની.... એમાં ભ્રષ્ટાચાર અને હંિસાખોરી વિષેની અમિતાભ, શત્રુધ્ન સંિહા અને શશીકપુર અભિનીત ત્રણ ચાર ફિલ્મોમાં જોવા મળે છે. ભ્રષ્ટાચાર સામે લડવા જંતરમંતર પર જઈને બેસનારાઓએ ત્યાં જવું જોઈએ.) એ ૬૫ ખાનગી કંપનીઓ અને ૨૭ સરકારી કંપનીઓને ખાણોનો કોન્ટ્રાક્ટ આપ્યો છે અને જેમ અદાણીમાં નેતાઓની ભાગીદારી હોય છે એમ એ બધી ખાણોમાં સરકારી સ્ટાફ અને નેતાઓની ભાગીદારી હોય છે. કેટલીક ખાણો કોલ ઇન્ડિયાની ૬ કંપનીઓને કોન્ટ્રાક્ટથી આપેલી છે. (બધે ભયંકર ભ્રષ્ટાચાર અને હંિસક ગુંડાગીરી ચાલે છે. ખાણોમાં અને ખાણો બહાર સંપૂર્ણપણે માફિયારાજ ચાલે છે. આપણું પોરબંદર તો એની પાસે કંઈ ન કહેવાય. અણ્ણા હઝારે, રામદેવ અને કેજરીવાલ ત્યાં ભ્રષ્ટાચાર અને કાળું ધન દૂર કરવા કેમ નથી જતા ? આવા દંભીઓથી લાંબુ નહિ વિચારતી પ્રજા ભોળવાઈ જાય છે.) એ ખાણોમાંથી નીકળતી કોલસાની ટ્રકો ત્યાંની સડકોને તો ભાંગે જ છે પણ માનવીઓને પણ ભાંગીને ભૂક્કો બોલાવે છે. છત્તીસગઢમાં દર વર્ષે હજારો માણસો સડક અકસ્માતનો ભોગ બને છે.\nકોલસા અંગેની સંસદની સમિતિના એક સભ્ય હંસરાજ અહીરે ૨૦૦૬થી ૨૦૧૦ સુધીમાં વડાપ્રધાન મનમોહનસંિહને સેંકડો પત્રો લખેલા પણ ‘માસ્તર મારે ય નહીં ને ભણાવે ય નહીં’ એવા વડાપ્રધાન મનમોહનસંિહે હસતું મોઢુ રાખ્યા સિવાય કશું જ કરેલું નહિ અને માફીયા રાજ ત્યાં જેમ ચાલે છે એમ ચાલવા દીધેલું.\nએ પછી અહિરે ૨૦૧૧માં કેગને ફરિયાદ કરી તો પણ કંઈ વળ્યું નહીં. છેવટે બીજા કેટલાક સંસદ સભ્યોએ આ બાબત ઉપાડી લીધી તો પણ કશું વળ્યું નહીં એ વખતે કોલસા પ્રધાન કોલસાની ખાણના માફિયા શિબુ સોરેન હતા અને એમના પેટાપ્રધાન દાસારિ નારાયણ હતા.\nમનમોહનસંિહના માથે કોલસાની ખાણોની જવાબદારી એ પછી આવી પણ એ તો માસ્તર... હોવાથી એમની ઉપર છાંટા ઉડે એ દેખીતું છે. એ છાંટા એમને ડૂબાડશે તો દેશનું નસીબ વઘુ ખરાબ થશે.\nબગાસુ ખાવા પર કે ગેસ છોડવા પર પ્રતિબંધ!\nજાતજાતના, ચિત્રવિચિત્ર ફતવા બહાર પાડનારા દુનિયામાં હોય છે.\nહમણાં સ્પેનના ટોબા નામના એક શહેરના મેયરે એવો ફતવો બહાર પાડ્યો છે કે... ખુલ્લામાં ઓડકાર ખાવા ઉપર, ગેસ છોડવા પર, મોં પર હાથ રાખ્યા સિવાય બગાસુ ખાવા પર પ્રતિબંધ લગાવ્યો છે!\nઆ ઉપરાંત જાહેરમાં નાકમાં આંગળી નાંખવા ઉપર પણ પ્રતિબંધ મૂક્યો છે.\nએ શહેરની મેયર જુલિયન ગાર્શિયા છે જેણે આવી ૬૫ ટેવો સામે દંડ સહિત પ્રતિબંધ લાદ્યો છે.


સુરત દુષ્કર્મ અને મર્ડર: બાળકી અને માતાની દુષ્કર્મ બાદ હત્યા, આરોપી એ કબૂલ્યું!!\nસુરતના પાંડેસરામાં બાળકી પર થયેલા દુષ્કર્મ બાદ હત્યાનો મામલે ક્રાઈમ બ્રાન્ચ આરોપી હર્ષ સાઈ ગુર્જરને અમદાવાદ લાવી હતી. ત્યાર બાદ ક્રાઈમ બ્રાન્ચે તેની સઘન પૂછપરછ હાથ ધરી હતી. જેમાં આરોપી હર્ષ સાઈ ગુર્જરે બાળકી અને માતાની હત્યા કરી હોવાની વાત કબૂલ કરી હતી. આરોપીના નિવેદન મુજબ, બાળકીની હત્યા પહેલા માતા અને બાળકી સાથે અવારનવાર દુષ્કર્મ કર્યું હતું. ત્યાર બાદ બાળકીની માતાને મોતને ઘાટ ઉતારી હતી. પરંતુ આ હત્યામાં બાળકી સાક્ષી હતી. આથી બાદમાં તેની પણ હત્યા કરી દીધી હતી. આ કેસમાં હર્ષ સિવાય વધુ હરિઓમ નામના એક આરોપીનું નામ સામે આવ્યું છે.\nપોલીસ પૂછપરછમાં આરોપી હર્ષ સાંઇએ કબૂલાત કરી હતી કે, બાળકીની હત્યા કરી તેના એક દિવસ અગાઉ તેની માતા સાથે તકરાર થઇ હતી. જેનાથી ગુસ્સે થઇને બીજા દિવસે તેણે પ્રથમ બાળકીની હાજરીમાં તેની માતાની હત્યા કરી અને બાદમાં બાળકીનું ગળુ દબાવીને હત્યા કરી હતી.\nનોંધનીય છે કે 11 વર્ષીય બાળકીની લાશ પાંડેસરામાંથી મળી આવી હતી. પોલીસે ભારે મહેનત બાદ તેની ઓળખ મેળવી શકી હતી અને સીસીટીવી ફૂટેજના આધારે આરોપી હર્ષસાંઇ સુધી પહોંચી હતી. અમદાવાદ ક્રાઈમ બ્રાંચે મુખ્ય આરોપી હર્ષસાંઈ ગુર્જરની રાજસ્થાનથી ધરપકડ કરી હતી.\nઆ ઉપરાંત વધુ એક ખુલાસો થયો હતો કે આરોપી માતા અને તેની પુત્રીને 35 હજારમાં ખરીદીને લાવ્યો હતો. આરોપીએ 10 દિવસ સુધી દુષ્કર્મ કર્યું હતું. માત્ર એટલું જ નહીં, આરોપીએ બાળકીના ગુપ્તભાગો પર ઈજા પહોંચાડી હતી. આરોપીએ બાળકીને બંધક બનાવી ઢોર માર્યો હતો. સમગ્ર ઘટનાના મુખ્ય આરોપી હર્ષ સાંઈને અમદાવાદ ક્રાઈમ બ્રાંચે રેલવે ટિકિટના આધારે ઝડપી પાડ્યો હતો\nકામરેજમાં એક બિલ્ડિંગમાં ટાઇલ્સ ફીટ કરવાનું કામ હર્ષસાંઈ ગુર્જરે રાખ્યું હતું. જ્યાં આ બાળકી અને મહિલા કામ કરતા હતા. શુક્રવારે ક્રાઈમ બ્રાંચની એક ટીમે કામરેજ જઈ આજુ બાજુના લોકોની પૂછપરછ કરી તો એ તમામે અહીં એક મહિલા અને બાળકી કામ કરતા હોવાનું કહ્યું હતું.\nસુરતમાં ક્યાં રહેતો હતો આરોપી\nહર્ષસાંઈ રામરાજ ગુર્જર સુરતના ભેસ્તાનમાં આવેલી સોમેશ્વર સોસાયટીમાં રહેતો હતો. બાળકી અને તેની માતાની હત્યા બાદ તે પોતાના વતન રાજસ્થાનના સવાઈ માધોપુર જિલ્લાના ગંગાપુર તાલુકાના કુનકુરાખુર્દ ગામે ભાગી ગયો હતો. પોલીસે તેને ત્યાંથી ઝડપી લીધો હતો.


pentagon on lockdown after gunshots fired near metro ag – News18 Gujarati\nઅમેરિકા : પેંટાગન પાસે મેટ્રો સ્ટેશન પર તાબડતોડ ફાયરિંગ (AP Photo/Andrew Harnik)\nPentagon Firing- આર્લિંગટન ફાયર ડિપાર્ટમેન્ટે કહ્યું કે વિસ્તારમાં કાર્યવાહી ચાલું છે અને તેની ટીમના ઘણા સભ્યો તેમાં ઇજાગ્રસ્ત થયા છે\nવોશિંગ્ટન : અમેરિકી રક્ષા મંત્રાલય પેંટાગનમાં (Pentagon Firing)મંગળવારે તાબડતોડ ફાયરિંગની ઘટના સામે આવી છે. આ ફાયરિંગ પેંટાગનની નજીક મેટ્રો સ્ટેશન પાસે થયું છે. આ ઘટના પછી પેંટાગનના આસપાસના વિસ્તારમાં પૂરી રીતે ઘેરાબંધી કરી દેવામાં આવી છે. આર્લિંગટન ફાયર ડિપાર્ટમેન્ટે કહ્યું કે વિસ્તારમાં કાર્યવાહી ચાલું છે અને તેની ટીમના ઘણા સભ્યો તેમાં ઇજાગ્રસ્ત થયા છે. આ ઘટનામાં એક વ્યક્તિના મોતના સમાચાર છે.\nઆ ઘટના મેટ્રો પ્લેટફોર્મ પર થઇ છે જે પેંટાગન ટ્રાંજિટ સેન્ટરનો ભાગ છે, પેંટાગન પ્રોટેક્શન ફોર્સ પ્રોટેક્શન એજન્સીએ ટ્વિટ કરીને તેની જાણકારી આપી છે.\nન્યૂઝ એજન્સી એસોસિયેટેડ પ્રેસના એક રિપોર્ટરે પેંટાગનની ઇમારત પાસે ઘણા રાઉન્ડ ફાયરિંગનો અવાજ સાંભળ્યો છે. તેના થોડાક સમય પછી અન્ય એક શોટ ફાયરનો અવાજ સાંભળ્યો હતો.\nઆ પણ વાંચો - અચાનક ફાટી ગયો બેગમાં રાખેલો OnePlusનો નવો સ્માર્ટફોન, તસવીર જોઈને ઉડી જશે હોશ\nએપીના અન્ય એક રિપોર્ટરે પોલીસ દ્વારા શૂટર ચિલ્લાવવાનો અવાજ સાંભળ્યો હતો. જોકે પેંટાગન તરફથી બતાવવામાં આવ્યું છે કે પોલીસની ગતિવિધિના કારણે લોકડાઉન લગાવવામાં આવ્યું છે.\nપેંટાગનમાં ફાયરિંગની ઘટના પછી એજન્સીના સત્તાવાર ટ્વિટર હેન્ડલથી ટ્વિટ કરીને બતાવવામાં આવ્યું હતું કે પેંટાગનમાં હાલ પેંટાગન ટ્રાંજિટ સેન્ટરમાં થયેલી એક ઘટના પછી લોકડાઉન લગાવવામાં આવ્યું છે. અમે લોકોને આ વિસ્તારથી બચવાની અપીલ કરીએ છીએ. જલ્દી જાણકારી શેર કરવામાં આવશે.\nથોડાક સમય પછી એજન્સીએ જણાવ્યું કે પેંટાગનથી લોકડાઉન હટાવી લેવામાં આવ્યું છે અને વિસ્તારને ખોલી દેવામાં આવ્યો છે. કોરિડોર2અને મેટ્રો પ્રવેશ હાલ બંધ રહેશે. કોરિડોર 3ને પગપાળા યાત્રીઓ માટે ખોલી દેવામાં આવ્યો છે.\nFirst published: August 03, 2021, 21:59 IST\ngunshotslockdownpentagonPentagon Firingપેન્ટાગન ફાયરિંગ


‘કાન્સ 2019’માં પ્રિયંકાનો દેખાયો સિમ્પલ અંદાજ, ‘મેટ ગાલા 2019’ની અસર? - Chill Feel\nબોલિવૂડની દેશી ગર્લ પ્રિયંકા ચોપરાએ ગુરુવારે ‘કાન્સ ફિલ્મ ફેસ્ટિવલ 2019’માં રેડ કારપેટ પર ગ્લેમરસ લુક સાથે એન્ટ્રી કરી હતી. પ્રિયંકા ચોપરા શિમરી બ્લેક-મારૂન ડ્રેસમાં ખૂબજ સુંદર અને સિમ્પલ અંદાજમાં દેખાઈ હતી. જોકે ઇવેન્ટમાં જ્યારે પ્રિયંકા ચોપરા રેડ કારપેટ પર આવી તો બધાની નજર તેના પર ટકી હતી. તમને જણાવી દઈએ કે કાન્સ ફિલ્મ ફેસ્ટિવલ 14મી મેથી 25મી મે સુધી ચાલશે. આ ફેસ્ટિવલમાં બોલિવૂડ તરફથી પ્રિયંકા સિવાય એશ્વર્યા રાય, સોનમ કપૂર, હિના ખાન, કંગના રનૌત અને દીપિકા પાદુકોણે હાજરી આપી છે.\nપ્રિયંકા ચોપરાએ કાન્સ ફિલ્મ ફેસ્ટિવલમાં રોબર્ટો કેવેલી દ્વારા ડિઝાઇન કરેલ સ્ટ્રિપલેસ હાઈ સ્લિટ ગાઉન પહેર્યું હતું. આ સાથે પ્રિયંકાએ પિંક કલરની લિપસ્ટિક પણ લગાવી હતી. જેમાં તે ખુબજ સુંદર દેખાઈ રહી હતી. પ્રિયંકાની હેરસ્ટાઇલ તેના લુકને વધુ એક્ટ્રેક્ટિવ બનાવી રહી હતી. આ દરમિયાન પ્રિયંકા ચોપરાએ રેડ કારપેટ પર અલગ-અલગ અંદાજમાં પોઝ આપ્યા હતા. પ્રિયંકા ચોપરાએ તેના ઇન્સ્ટાગ્રામ પર આ કાન્સ લુકની કેટલીક તસવીરો ફેન્સ સાથે શેર કરી છે.\nઉલ્લેખનીય છે કે આ પહેલા ‘મેટ ગાલા 2019’ ઇવેન્ટમાં પ્રિયંકાના વિચિત્ર લુકથી તેના ઘણા ફેન્સ નારાજ થયા હતા અને સોશિયલ મીડિયા પર તેના લુકની જબરદસ્ત ટીકા પણ થઈ હતી. જોકે આ વખતે પ્રિયંકા ચોપરા સિમ્પલ લુકમાં દેખાઇ જે તેના ફેન્સને ઘણું પસંદ આવી રહ્યું છે.


બોલિવૂડ એક્ટ્રેસ તબ્બુએ લગ્ન ન કરવા પાછળનું કારણ જણાવ્યું હતું, આ એક્ટરને કારણે તે હજી પણ છે કુંવારી જોવો અહી કોણ છે તે અભિનેતા… – લીલુડી ધરતી\nબોલિવૂડ એક્ટ્રેસ તબ્બુએ લગ્ન ન કરવા પાછળનું કારણ જણાવ્યું હતું, આ એક્ટરને કારણે તે હજી પણ છે કુંવારી જોવો અહી કોણ છે તે અભિનેતા…\nJuly 7, 2021 liludidharati\t0 Comments\nબોલીવુડમાં આવી ઘણી રીલ અને રીયલ જોડીઓ છે જે લોકોને વાસ્તવિક જીવનમાં ખૂબ પ્રેરણા આપે છે. પ્રેમ હોય કે લગ્ન, આ યુગલો સામાન્ય લોકો માટે આદર્શ રહે છે. તે જ સમયે, કેટલાક એવા કલાકારો અને અભિનેત્રીઓ છે જે ઘણી લવ સ્ટોરી ફિલ્મો કર્યા પછી પણ સિંગલ્સ છે. આમાં મોટું નામ સલમાન ખાન છે. સલમાન ખાન માત્ર ભારતનો જ નહીં પરંતુ વિશ્વનો સૌથી બેચલર છોકરો છે.\nબીજી બાજુ, જો આપણે બોલિવૂડની મોસ્ટ બેચલર એક્ટ્રેસની વાત કરીએ, તો આ યાદીમાં નેવુંના દાયકાની પ્રખ્યાત અભિનેત્રી તબ્બુનું નામ આવે છે. તબ્બુ પ. વર્ષનો છે પરંતુ તેણીના હજી લગ્ન થયા નથી. તેણે લગ્ન ન કરવા પાછળનું કારણ જણાવ્યું છે. તેણે લગ્ન ન કરવા માટે બોલિવૂડ અભિનેતાને દોષી ઠેરવ્યા છે. ચાલો આપણે જાણીએ કે તે અભિનેતા કોણ છે, જેના કારણે તબ્બુ લગ્ન કરી શક્યા ન હતા.\nઅજય દેવગનને કારણે તબ્બુ લગ્ન કરી શક્યા નહીં ખરેખર તબ્બુએ તેના એક ઇન્ટરવ્યુમાં કહ્યું હતું કે અજય દેવગનને કારણે તે લગ્ન કરી શકતો નથી. તેણે અજય દેવગન સાથે ઘણી રોમેન્ટિક ફિલ્મો કરી છે. ગયા વર્ષે તેણે અજય દેવગન સાથે ફિલ્મ કરી હતી, જેનું નામ ‘દે દે પ્યાર દે’ હતું.\nતબ્બુએ તેના એક ઇન્ટરવ્યુમાં ખુલાસો કર્યો હતો કે અજય દેવગણ અને તે એક બીજાને 13 કે 14 વર્ષની વયથી ઓળખે છે. ખરેખર અજય દેવગન અને તબ્બુનો કઝીન સમીર આર્યા બંને મિત્રો હતા. તે બંને તબ્બુના ખૂબ જ રક્ષણાત્મક હતા. જ્યારે પણ કોઈ છોકરો તબ્બૂ સાથે વાત કરવાનો પ્રયાસ કરે ત્યારે બંને તેને માર મારવાનું શરૂ કરી દેતા હતા. આથી જ તબ્બુની લવ સ્ટોરી કદી ઉપસી ન હતી. અજય ફિલ્મના સેટ પર પણ તબ્બુ વિશે ખૂબ સંવેદનશીલ રહેતો હતો.\nતબ્બુએ વધુમાં જણાવ્યું હતું કે અજય અને સમીર તે નાનો હતો ત્યારે તેની જાસૂસ કરતો હતો. તેઓ તેની પાછળ ચાલતા. અને જેણે છોકરા સાથે વાત કરવાની કોશિશ કરી તો બંનેએ તેને માર મારવાની ધમકી આપી હતી. તેથી, જો તેણી આજે લગ્ન ન કરી શકે,\nતો તેનું સૌથી મોટું કારણ અજય દેવગન છે. તબ્બુએ કહ્યું કે હવે અજયને પસ્તાવો થયો હશે કે આ કરીને તેણે મને આજ સુધી કુંવારી રહેવાની મંજૂરી આપી છે.\nઘણી ફિલ્મોમાં સાથે કામ કર્યું છે તબ્બુ અજય પર ઘણો વિશ્વાસ કરે છે. અજય તેને બાળકની જેમ સંરક્ષણ આપે છે. જો ત્યાં કોઈ પુરુષ અભિનેતા છે જેનો તેણી પર વિશ્વાસ કરી શકે છે, તો તે અજય દેવગણ છે. જ્યારે પણ અજય સેટ પર હોય છે ત્યારે તે તનાવ મુક્ત અનુભવે છે. બંને વચ્ચેનો સંબંધ ખૂબ જ અનોખો છે. બંનેએ પોતાની કરિયરમાં ઘણી ફિલ્મોમાં સાથે કામ કર્યું છે.\nઅજય દેવગન સાથે કપિલ શર્માના શોમાં જ્યારે તબ્બુ આવ્યો ત્યારે પણ તેણે લગ્ન ન કરવા માટે અજય દેવગનને દોષી ઠેરવ્યા. તબ્બુએ તેની કારકિર્દીમાં ઘણા રાષ્ટ્રીય પુરસ્કારો અને ફિલ્મફેર એવોર્ડ જીત્યા છે.\n← જો બનાવા માગો છો અમીર તો જયા કિશોરીની આ વાત જાણી લો …..\nવાઇટ ડ્રેસ માં માધુરી દીક્ષિત ખૂબ જ અદભૂત લાગી રહી છે,આ ડ્રેસ ની ભાવ જાણીને જાણીને તમે ???? →


30ની ઉંમર વટાવ્યા બાદ શરીર માટે ખુબ જરૂરી છે આ વિટામિન્સ, વાંચો પૂર્ણ લેખ કામ લાગશે\nPosted on 5:20 am August 17, 2019 8:55 am August 19, 2019 Author Charu ShahComments Off on 30ની ઉંમર વટાવ્યા બાદ શરીર માટે ખુબ જરૂરી છે આ વિટામિન્સ, વાંચો પૂર્ણ લેખ કામ લાગશે\nમાણસની ઉંમર વધવાને કારણે તેના શરીરમાં અનેક પ્રકારના બદલાવ આવે છે. જેવી રીતે કોઈ બાળક જુવાન થાય છે ત્યારે તેની ઉંમરની સાથોસાથ તેનું શારીરિક મજબૂરી પણ વધે છે.પરંતુ ઉમરણના એક પડાવ બાદ શારીરિક મજબૂટી ઘટે છે. ત્યારે શરીરને એક્ટિવ રાખવું અને સ્વસ્થ શરીર રહે તે માટે ઉર્જાને જાળવવી મુશ્કેલ બની જાય છે. પહેલા માણસો ઘરનો ખોરાક ખાતા હતા ત્યારે તેની શારીરિક શક્તિ 40 વર્ષ પછી ઘટતી હતી. પરંતુ હાલમાં થોડા વર્ષમાં બહારનું જંક ફૂડ અને અન્ય જમવાનું વધી જતા મનુષ્ય 30ની ઉંમર બાદ જ શારીરિક શક્તિ ઓછી થવા લાગે છે. ત્યારે આ સમયે જો શરીર ઉપર પૂરતું ધ્યાન આપવામાં ના આવે તો ગંભીર બીમારીનો ભોગ બની શકાય છે.\nઉંમરના આ પડાવ પર પહોંચ્યા બાદ શરીરમાં ઘણા વિટામિન અને મિનરલ્સની જરૂરત પડતી હોય છે. વિટામિનરંગી ફક્ત આપણા શરીરને પોષણ ના જ મળે પરંતુ ઘણા રોગોથી મુક્તિ પણ મળે છે. શરીરને જરૂરી વિટામિન્સ અને મિનરલ્સ સારા ખોરાકથી મળે છે. તેના માટે હંમેશા પોષ્ટીક જ આહાર ખાવો જોઈએ. સામાન્ય રીતે તો 40ની ઉંમર પછી જ ચહેરા પર કરચલી થાવનું શરૂ થાય છે. પરંતુ જો ધ્યાન રાખવામાં ના આવે તો 30 વર્ષ પછી પણ થઇ શકે છે.\nશરીરને સ્વસ્થ રાખવા માટે વિટામિન્સ અને મિનરલ્સ\nવિટામિન Aઆંખની કમજોરીને દૂર કરવામાં મદદ કરે છે. સાથે જ હાડકા મજબૂત રાખે છે. ગંભીર બીમારીઓથી બચાવવા માટે મદદ કરે છે. વિટામિન મુખ્યત્વે દૂધ, ડેરી પ્રોડક્ટ, બોકીનીમાંથી પ્રાપ્ત થાય છે.\nવિટામિન B12 શરીરના કોશિકાઓથી પ્રાપ્ત થતા ડીએનએ બનાવવા માટે અને તેની મરામત કરવા માટે અગત્યનો ભાગ ભજવે છે. આ વિટામિન મગજ, સ્પાઈનલ કોર્ડ અને નર્વસ સિસ્ટમના અલગ તત્વથી રચના કરે છે. આ વિટામીન આપણા શરીરમાં લાલ રક્તક્ણ પણ બનાવે છે. સાથે જ શરીરના અલગ-અલગ હિસ્સામાં પ્રોટીન બનવવાનું પણ કામ કરે છે. વિટામિન B-12ના કારણે શરીરની પાચન શક્તિ પણ મજબૂત થાય છે.\nવિટામણ B-12 માંસાહારી પદાર્થમાં ભરપૂર માત્રામાં હોય છે. પરંતુ જે લોકો શાકાહારી હોય તે લોકો ભોજનની સાથે જ દૂધની વસ્તુઓનું ભરપૂર માત્રામાં સેવન કરી શકે છે. દૂધની વસ્તુમાં દહીં, પનીર, ચીઝ, માખણ, દૂધ અને સોયા મિલ્કનું સેવન કરવાથી વિટામિન B-12 મળે છે. એસ્થે જમીનની અંદર ઉગતા શાક જેવા કે, ગાજર, મૂળા, બટેટા માંથી વિટામિન B-12 ભરપૂર માત્રામાં મળે છે.\nવિટામિન K બ્લડ ક્લોટિંગ કરવામાં મદદરૂપ થાય છે.સાથે હાડકાઓમાં કેલ્શિયમને પહોંચાડવા માટે મદદરૂપ થાય છે. વિટામિન ષ્ક મુખ્યત્વે લીલા શાકભાજી, બ્રોકલી, પાલક જેવા પાંદડા વાળા શાકભાજીમાંથી મળે છે.\nવિટામિન Dથી શરીરીના હાડકા મજબૂત થાય છે. આ વિટામિનથી ફક્ત હાડકા જ નહીં પરંતુ શરીરના મસલ્સ પણ મજબૂત થાય છે. શરીરમાં વિટામિન Dનું નિર્માણ હાઇડ્રોક્સી કોલેસ્ટ્રોલ અને અલ્ટ્રાવાયોલેટ કિરણોથીની મદદથી થયા છે. સાથે જ શરીરમાં રસાયણ કોલિકલ કૈસિરોલ પણ મળે છે. જે જમવાની સાથે વિટામિન D નું પ્રવાહ કરે છે. કેલ્શિયમની કમીના કારણે આપણા વવાળ નાની ઉંમરમાં સફેદ થવા લાગે છે. અને આંખની રોશની ઓછી થઇ જાય છે. જે આજના સમય માટે એક કઠીન સમસ્યા છે.\nવિટામિન D સવારના કુમળા તડકામાંથી મળે છે. સવારે સસુરજ ઉગ્યા પહેલા સૂરજની સામે અથવા પાછળ ફરીને 15 મિનિટ સુધી ઉભા રહીએ તો શરીરમાં જરૂરી વિટામિન મળી શકે છે. સાથે જ વિટામિન D લીલા શાકભાજીઓમાં દૂધ અને માંસાહારી જેવાકે ઈંડા, માછલીમાંથી પ્રયાપ્ત રૂપે મળી શકે છે.\nશરીરમાં કેલ્શિયમની ખામીને કારણે માંસપેસીઓ અને હાડકા કમજોર પડવા લાગે છે. શરીરમાં કેલ્શિયમની જરૂરિયાત ઉંમર પ્રમાણે વઘઘટ થતી રહે છે.પ્રુરૂષો માટે 70 વર્ષ સુધી કેલ્શિયમની માત્ર 1 હજાર મિગ્રા દરરોજ અને 70 વર્ષ બાદ 1200 મિગ્રા નિયમિત રીતે કેલ્શિયમની જરૂર પડે છે. જયારે મહિલાઓમાં 50 વર્ષ સુધી 1000 મિગ્રા નિયમિત અને 50 વર્ષ બાદ 1200 મીગ્રાની નિયમત જરૂર પડે છે.\nપોષ્ટીક આહાર કેલ્શિયમનો સૌથી સારો સ્ત્રોત છે. નિયમિત આહાર અને દૂધના ઉત્પાદકોમાંથી પ્રયાપ્ત કેલ્શિયમ મળે છે. તાજા અને પાંદડાવાળા શાકભાજી , સોયા મિલ્ક, ઈંડા અને અનાજ કેલ્શિયમનો મુખ્ય સ્ત્રોત છે.\nઓમેગા-3 ફેટ્સ,કોન્ઝ્યુગેટેડ, લીનોલિક એસિડ અને ગામા લીનોલેનીક એસિડ જેવા થોડા ફેટ હોય છે જે શરીરના હોર્મોન્સને બદલીને ડાયેટિંગ કરવામાં મદદ કરે છે. ઓમેગા-3 ફેટી એસિડનું સેવન હાર્ટ એટેકને જોખમને ઓછું કરવામાં મદદ કરે છે. ઓમેગા-3 ધમનીઓને ફેલાવવામાં પણ સહાયક બને છે.\nઓમેગા-3 મુખ્યત્વે અળસીના બીજ, અખરોટ, બ્લૂબેરી, રાયના તેલ, સોયાબીન। માછલી, સી ફૂડ,ઝીંગા સીપમાંથી વધારે માત્રામાં ઓમેગા3પ્રાપ્ત થાય છે.\nભોજનમાં મૅગ્નેશીયમ પ્રયાપ્ત માત્રામાં હોય તો ઘણા રોગોથી મુક્તિ મેળવી શકાય છે. મેગ્નેશિયમની કમીના કારણે આજકાલની સામાન્ય બીમારી ડાયાબિટીસના ખતરાને ઓછો કરી શકાય છે. સાથે જ મેંગનિશયમની કમીના કારણે ધમનીના રોગો, અર્થારાઇટિસ જેવી બીમારીની સમસ્યા થઇ શકે છે. આપણા શરીરમાં થતી એઝાઇમ પ્રક્રિયા માટે મેગ્નેશિયમ જવાબદાર છે. મેગ્નેશિયમની કમીના કારણે શરીરની વિભિન્ન પ્રકારની બીએમરીઓ પર અસર પડે છે.\nમેગ્નેશિયમ મુખ્યત્વે લીલા પાંદડાવાળા શાકભાજી, અનાજ, અખરોટ, બદામ, સોયાબીન, કેળા, દહીં, દૂધ, ચોકલેટ અને તુલસીના નિયમિત સેવનથી શરીરમાં મેગ્નેશિયમથી કમી દૂર થાય છે.\nPosted on 4:52 pm May 22, 2020 Author Niraj Patel\nમેથીનો ઉપયોગ આપણે રસોડામાં હંમેશા કરતા જ હોઈએ છીએ, મેથી દાળ શાકમાં તો વપરાય જ છે સાથે સાથે મેથીના દાણા ઘણા રોગો માટે પણ ઉપચારી છે. આપણે મેથીની ભાજીનું શાક અને ભજીયા પણ બનાવીને ખાઈએ છીએ, આપણા ઘરમાં કોઈ ઘરડું વ્યક્તિ હશે તો એ આપણને મેથી ખાવાના ફાયદાઓ વિષે જણાવતું જ હશે, ઘણીવાર આપણને પેટમાં More..\nPosted on 9:21 am January 1, 2020 3:04 pm January 30, 2021 Author Rachita Vidhata\nઆપણા આયુર્વેદમાં આંબળાને એક ઔષધિ જ માનવામાં આવે છે. આંબલામાં વિટામિન સી, કેલ્શિયમ, ફોસ્ફરસ, આયરન, કેરોટીન, વિટામિન બી, ફાઈબર, અને કાર્બોહાઇડ્રેટ જેવા પોષક તત્વો ભરપૂર માત્રામાં મળી આવે છે. આંબળાને વાળ માટે વરદાન માનવામાં આવે છે. આ વાળને જુદી-જુદી સમસ્યાઓથી સુરક્ષિત રાખવા માટે મદદગાર સાબિત થાય છે. આ સિવાય સ્વાસ્થ્ય માટે પણ આંબલા ખૂબ જ More..\n‘ડાયરેક્ટર મજા માટે સ્પર્શ કરતા હતા અને બધાની સામે બિકીની પહેરવા માટે કહેતા હતા અને પછી…’ ફેમસ અભિનેત્રીએ કર્યો ખુલાસો\nહેલ્ધી મિક્સ ભાજીના પુડા… આજે જ બનાવો એક વખત ખાધા બાદ વારંવાર ખાવાનું મન થાય, જાણો શું છે તેની રેસિપી\n4:04 pm February 11, 2019 Rachita Vidhata Comments Off on હેલ્ધી મિક્સ ભાજીના પુડા… આજે જ બનાવો એક વખત ખાધા બાદ વારંવાર ખાવાનું મન થાય, જાણો શું છે તેની રેસિપી\n12:13 pm December 1, 2020 Urvi Patel Comments Off on કુલી નંબર 1 ટ્રેલર: વરુણ ધવન સાથે અંડરવૉટર કિસ કરતી જોવા મળી સૈફ ની લાડલી, અભિનેતાનો દેખાયો ગોવિંદા અંદાજ


અરુણ વાઘેલા – Gujarati Vishwakosh – ગુજરાતી વિશ્વકોશ\nસુવર્ણભૂમિ : શ્રીક્ષેત્ર (આજનું મ્યાનમાર) અને મલય દ્વીપકલ્પ. બર્મી અનુશ્રુતિ મુજબ સમ્રાટ અશોકે મ્યાનમાર(બર્મા)માં બૌદ્ધ સંઘની સ્થાપના કરી હતી. દુર્ભાગ્યે અશોકના શિલાલેખોમાં લંકા(તામ્રપર્ણી)ની જેમ સુવર્ણભૂમિનો અલગ ઉલ્લેખ થયો નથી. છતાં તેના ધર્મવિજયના ક્ષેત્રમાં મ્યાનમાર પણ સરળતાથી આવતું હતું. સુવર્ણભૂમિનો દક્ષિણ તરફનો ભાગ બૌદ્ધ ધર્મની હીનયાન શાખાનું મહત્વનું કેન્દ્ર રહ્યું હતું.…\nસોનકંસારીનાં મંદિરો : મૈત્રક-સૈંધવ કાલના ગુજરાતનાં મંદિરો. જામનગર જિલ્લામાં આવેલ ઘૂમલીમાં પ્રાચીન સમયમાં સૈંધવ રાજાઓ અને જેઠવા રાજાએ શાસન કર્યું હતું. અહીંના ચૌલુક્યકાલીન નવલખા મંદિરની પશ્ચિમે કંસારી નામના તળાવના કાંઠે આવેલાં મંદિરોનો સમૂહ સોનકંસારીનાં મંદિરો તરીકે ઓળખાય છે. અહીં આવેલાં મંદિરો પૈકી મંદિર નં. 1, 2, 3, 4,5અને…\nસોનગઢ (તાલુકો) : સૂરત જિલ્લાના સોનગઢ તાલુકાનું મુખ્ય મથક. ભૌગોલિક સ્થાન : 21° 10´ ઉ. અ. અને 73° 35´ પૂ. રે.. તેની ઉત્તરે ઉમરપાડા તાલુકો, પૂર્વે ઉચ્છલ તાલુકો, પશ્ચિમે વ્યારા તાલુકો તથા દક્ષિણે ડાંગ જિલ્લો આવેલા છે. આ તાલુકાનો વિસ્તાર 1207 ચોકિમી. જેટલો છે. તાલુકાની જમીનો કાળી, ગોરાડુ તેમજ ખડકાળ…\nસોમશર્મા (1) : ગુજરાતના સોલંકી વંશના રાજા ભીમદેવ 1લા(ઈ. સ. 1022થી 1064)ના પુરોહિત. તેઓ સોમ અથવા સોમેશ્વર તરીકે પણ જાણીતા હતા. તેમના કુલમાં સોમેશ્વરદેવ સુપ્રસિદ્ધ સાહિત્યકાર થઈ ગયા. તેમણે ‘સુરથોત્સવ’ મહાકાવ્યના છેલ્લા સર્ગમાં પોતાના પૂર્વજોનો વૃત્તાંત આપ્યો છે. તે મુજબ વડનગરના વસિષ્ઠ ગોત્રના ગુલેચા કુલમાં સોલશર્મા નામે ઋગ્વેદી બ્રાહ્મણ થયો.…\nસ્કંદગુપ્ત (ઈ. સ. 455–468)\nસ્કંદગુપ્ત (ઈ. સ. 455–468) : ગુપ્તવંશનો છેલ્લો મહાન પરાક્રમી રાજવી. સ્કંદગુપ્ત પિતા કુમારગુપ્તના અવસાન પછી ગાદીએ આવ્યો હતો. તેના સમયમાં ગુપ્તવંશની જ્યેષ્ઠ પુત્રને ગાદી મળે તેવી પરંપરા સચવાઈ ન હતી. જ્યેષ્ઠ પુત્ર પુરુગુપ્તને પરાજય આપી તે ગાદીએ આવ્યો હતો. તેના સ્તંભાલેખના વિવરણ મુજબ તેણે પુષ્યમિત્ર અને હૂણોના આક્રમણને મારી હઠાવી…


12th Exam cancelled : ફેરવેલનો મોકો ન મળતા દુ:ખી વિદ્યાર્થીઓ, વાયરલ થયા મીમ્સ 12th Exam canceled: Sad students who didn't getachance to say goodbye, memes went viral | TV9 Gujarati\nHome » ટ્રેન્ડિંગ » 12th Exam cancelled : ફેરવેલનો મોકો ન મળતા દુ:ખી વિદ્યાર્થીઓ, વાયરલ થયા મીમ્સ\n12th Exam cancelled : ફેરવેલનો મોકો ન મળતા દુ:ખી વિદ્યાર્થીઓ, વાયરલ થયા મીમ્સ\nવિદ્યાર્થીઓ ઓનલાઈન પરીક્ષા આપીને જ આગળના ધોરણમાં જઈ રહ્યા છે તો કેટલાક વિદ્યાર્થીઓને તો માસ પ્રમોશન મળતા તેઓ ખુશ છે. ધોરણ 12ની પરીક્ષા રદ થવાની જાહેરાત થતા જ સોશિયલ મીડિયામાં લોકો પોતાની પ્રતિક્રિયા આપવા લાગ્યા છે.\nPublish Date - 5:39 pm, Wed,2June 21 Edited By: Kunjan Shukal\nસોશિયલ મીડિયો પર લોકોના ફની રિએક્શન\n12th Exam 2021: દેશના કેટલાક રાજ્યોએ કોરોના મહામારીને ધ્યાનમાં રાખીને 10માં ધોરણની બોર્ડની પરીક્ષા રદ અથવા તો સ્થગિત કરી દીધી હતી, તેવામાં ગઈકાલે કેન્દ્ર સરકારે CBSE ધોરણ 12ની પણ પરીક્ષા રદ કરી દીધી હતી. આ પરીક્ષાઓ રદ કરવામાં આવતા ગુજરાત સરકારે પણ તાત્કાલિક બેઠક બોલાવીને ગુજરાતના વિદ્યાર્થીઓ માટે સત્તાવાર નિર્ણય જાહેર કર્યો છે. ગુજરાત સરકારે પીએમ મોદીના નિર્ણયને અનુસરીને કોરોના મહામારીને ધ્યાનમાં લેતા ધોરણ 12ની પરીક્ષાઓ રદ કરવાનો નિર્ણય લીધો છે.\nકોરોનાને કારણે એક વર્ષ કરતા વધુ સમયથી વિદ્યાર્થીઓનો અભ્યાસ ઓનલાઈન થઈ રહ્યો છે અને શાળા, કોલેજો બધુ જ બંધ છે. વિદ્યાર્થીઓ ઓનલાઈન પરીક્ષા આપીને જ આગળના ધોરણમાં જઈ રહ્યા છે તો કેટલાક વિદ્યાર્થીઓને તો માસ પ્રમોશન મળતા તેઓ ખુશ છે. ધોરણ 12ની પરીક્ષા રદ થવાની જાહેરાત થતા જ સોશિયલ મીડિયામાં લોકો પોતાની પ્રતિક્રિયા આપવા લાગ્યા છે.\nધોરણ 12ની પરીક્ષાઓ રદ થવાથી કેટલાક વિદ્યાર્થીઓ દુ:ખી થઈ રહ્યા છે. ખરેખર, જે વિદ્યાર્થીઓ ફાઈનલ વર્ષમાં હતા તેમને ડિગ્રી તો મળી જશે, પરંતુ ફેરવેલ પાર્ટીની મજા તેઓ નહીં માણી શકે. બસ આજ વાતથી દુ:ખી વિદ્યાર્થીઓ સોશિયલ મીડિયા પર ફની રિએક્શન્સ આપી રહ્યા છે અને કેટલાક મીમ્સ શેયર કરી રહ્યા છે. હવે આ મીમ્સને લોકો દ્વારા ખૂબ પસંદ કરવામાં આવી રહ્યા છે તો આવો નજર કરીએ કેટલાક મીમ્સ પર.\nકુકી અગ્રવાલ નામના એક યૂઝરે પીએમ મોદીના ટ્વીટને ટેગ કરીને લખ્યુ કે, પરીક્ષા ભલે રદ કરી પણ ફેરવેલ તો કરાવી દો, મારે ધોરણ 12 વર્ગ Bની વિદ્યાર્થીની નેહાને સાડીમાં જોવી છે. ખરેખર ફેરવેલમાં લોકો ખૂબ એન્જોય કરતા હોય છે અને એક ડ્રેસ કોર્ડ રાખીને બધા તૈયાર થઈને પાર્ટી કરતા હોય છે. મોટેભાગે ફેરવેલમાં છોકરીઓ સાડી પહેરતી હોય છે. કુકી અગ્રવાલના ટ્વીટ પર અન્ય યૂઝર્સે ફની રિએક્શન આપ્યા છે.\n— Gandharv Aggarwal (@gandharvg0911) June 1, 2021\nઅન્ય એક યૂઝરનું રિએક્શન.\n— Pranav Solanki // પ્રણવ સોલંકી // 🇮🇳🛕🚩 (@Pranav17100) June 2, 2021\nનિશાંત નામના એક અન્ય ટ્વીટર યૂઝરે પણ આ નિર્ણય પર પોતાની પ્રતિક્રિયા આપી છે.\nઆ પણ વાંચો – Gujarat Board 12th Exam 2021: CBSE બોર્ડ બાદ હવે ગુજરાત સરકારે પણ 12 બોર્ડની પરીક્ષા રદ કરી, કેન્દ્રનાં4મંત્રી સાથે ચર્ચા બાદ નિર્ણય\nGujarat Board 12th Exam 2021


કોંગ્રેસે દિલ્હી માટે જાહેર કર્યા ૬ ઉમેદવાર\nમનોજતિવારી સામે શીલા દક્ષિતને ટિકિટ\nનવીદિલ્હી, તા.૨૨: લોકસભા ચૂંટણી માટે કોંગ્રેસે દિલ્હીની ૬ સીટો માટે ઉમેદવારોના નામ જાહેર કરી દીધા છે. કોંગ્રેસે ચાંદની ચોકથી જેપી અગ્રવાલને ટિકિટ આપી છે તો બીજી તરફ ઉત્ત્।ર પૂર્વની સીટથી શીલા દીક્ષિતને ટિકિટ આપી છે. નોંધનીય છે કે, આ સીટ પર બીજેપી તરફથી મનોજ તિવારીને ટિકિટ આપવામાં આવી છે.\nપૂર્વ દિલ્હીથી કોંગ્રેસે અરવિંદરસિંહ લવલીને મેદાનમાં ઉતાર્યા છે. નવી દિલ્હીથી અજય માકનને ટિકિટ આપવામાં આવી છે. દિલ્હીની ઉત્ત્।ર પશ્યિમ સીટથી રાજેશ લિલોથિયાને ઉમેદવાર બનાવવામાં આવ્યા છે. બીજી તરફ, પશ્યિમ દિલ્હીથી મહાબલ મિશ્રાને ટિકિટ આપવામાં આવી છે.\nનોંધનીય છે કે, બીજેપીએ રવિવારે જ લોકસભા ચૂંટણી ૨૦૧૯ માટે દિલ્હીની ચાર સીટો પર ઉમેદવારોના નામ જાહેર કર્યા છે. બીજેપી તરફથી ચાંદની ચોકથી ડો. હર્ષવર્ધન, નોર્થ ઈસ્ટ દિલ્હીથી મનોજ તિવારી, વેસ્ટ દિલ્હીથી પ્રવેશ વર્મા અને સાઉથ દિલ્હીથી રમેશ બિધૂડીને ઉમેદવાર બનાવવામાં આવ્યા છે. પાર્ટીએ દિલ્હીની ચાર સીટો પર હાલના સાંસદનો ઉપર જ વિશ્વાસ મૂકયો છે.પહેલા કહેવામાં આવતું હતું કે બીજેપી કોંગ્રેસની યાદીની રાહ જોઈ રહી છે અને કોંગ્રેસ આમ આદમી પાર્ટીની સાથે ગઠબંધનને લઈ અવઢવમાં છે પરંતુ હવે દિલ્હીની સાતમાંથી ૬ સીટો પર કોંગ્રેસે ઉમેદવારોના નામ જાહેર કરીને સ્પષ્ટ કરી દીધું છે કે કોંગ્રેસ અને આમ આદમી પાર્ટીમાં ગઠબંધનને લઈ સમીકરણો સધાયા નથી.


શ્રાઘ્ધની શરૂઆત ક્યારથી થઇ ? : Jeevan shailee – ગુજરાતી વિચાર સંગ્રહ\nશ્રાઘ્ધની શરૂઆત ક્યારથી થઇ ?\nકર્ણ ભારતમાં મહાદાનેશ્વરી તરીકે પ્રખ્યાત છે. તે પ્રતિદીન સવામણ સોનાનું દાન કરતો હતો પોતાનાઘરે આવેલા યાચકને કદી પાછો ન વાળતો. ઇન્દ્રે એક દિવસ પરીક્ષા કરી. ત્યારે પોતાના શરીરની સાથે જડેલા સોનાના કુંડલ કવચ પણ આવી દીધા કર્ણના દાનેશ્વરીનો ઇતિહાસ મહાભારતમાં છે કર્ણ મૃત્યુ પામે છે ત્યારે યમરાજા તેમને સ્વર્ગમાં સોનાના મહેલમાં નિવાસ આપે છે.\nસોનાનું દાન આપ્યું એટલે સોનાનો મહેલ બધી વસ્તુઓ સોનાની જોઇ તેને એકલાતા સાલવા લાગી કર્ણ યમરાજાને પૂછે છે કે ઘણા મૃત્યુ પામે છે મને એકલાને કેમ અહીં રાખવામાં આવ્યો છે.\nયમરાજા કહે છે કે પૃથ્વી લોકમાં જેવાં કર્મ કરે તેવાં ફળ મૃત્યુલોકમાં મળે છે. તે પ્રમાણે નવા યોનિમાં જન્મ થાય છે.\nકર્ણને એકલતા સાલે છે નવા જન્મની ચિત્રગુપ્તની વાતચીતના આધારે માંગણી કરે છે. તે પંદર દિવસ પૃથ્વી ઉપર જવાની માંગણી માંગે છે. યમરાજાએ કર્મની ધર્મ ભાવના દાન અને સદવૃત્તિ જોઇને કારણે પૃથ્વી ઉપર મોકલે છે.\nકર્ણનો આ પૃથ્વી ઉપર પંદર દિવસનો નિવાસ આજે કળિયુગમાં \_’શ્રાઘ્ધ પર્વ\_’ તરીકે જવવામાં આવે છે. આ દિવસોમાં તે અનાજ, બ્રાહ્મણોને દાન, તીર્થયાત્રા અને પિતૃઓની સ્મૃતિઓ માટે જપ ઘ્યાન કરે છે. બધા જ પ્રકારનાં દાન કરે છે.\nઆ દિવસો શ્રાઘ્ધના ગાયા. કારણ કે કર્ણ સ્વર્ગલોકમાંથી મૃત્યુલોકમાં પાછા આવ્ર્યો.\nકર્ણે બાકીનું રૂણ ચૂકવ્યું. આ એક રીતે કર્મની સ્મૃતિનું પર્વ છે.\nPrevious Previous post: જળ એ જ જીવન\nNext Next post: આધુ‍નિક યુગમાં વિવાહમાં થયેલાં પરિવર્તનો


ms-dhoni-rishabh-pant-and-pawan-negi-are-the-strongest-cricketers-in-india-says-shankar-basu – News18 Gujarati\nટીમ ઈન્ડિયાના3સૌથી તાકાતવાન પ્લેયર્સ\nટોપ-3માં વિરાટ કોહલીનું નામ નહીં, કયા ધોરણે નક્કી કરવામાં આવ્યા નામ\nLast Updated : June 20, 2019, 14:09 IST\nન્યૂઝ18 ગુજરાતી : વર્લ્ડ કપ 2019માં ટીમ ઈન્ડિયાનું પ્રદર્શન શાનદાર રહ્યું છે. ટીમ ઈન્ડિયાના બેટ્સમેન, બોલર્સ જોરદાર ફોર્મમાં છે અને ઉત્તમ પ્રદર્શન કરી રહ્યા છે. ટીમની ફિલ્ડિંગ પણ ટોપ ક્લાસ છે. ભારતીય ટીમના સારા પ્રદર્શનનું કારણ તેમની શાનદાર ફિટનેસ છે. ભારતની પાસે શંકર બાસુ જેવા સ્ટ્રેન્થ અને કન્ડિશનિંગ કોચ છે જે પ્લેયર્સના ભોજન અને વર્કઆઉટનું ધ્યાન રાખે છે. બાસુએ બુધવારે ટીમ ઈન્ડિયાના પ્લેયર્સની ફિટનેસ પર વાતચીત કરી. તેમણે પત્રકારોને ભારતના ત્રણ સૌથી તાકાતવાન ક્રિકેટર્સ વિશે જણાવ્યું. આશ્ચર્યની વાત એ છે કે આ તાકાતવાન પ્લેયર્સમાં વિરાટ કોહલીનું નામ નથી.\nધોની છે સૌથી તાકાતવાન પ્લેયર\nભલે વિરાટ કોહલીની ફિટનેસ જોરદાર હોય, પરંતુ જ્યારે વાત તાકાતની હોય છે તેમાં ધોની સૌથી આગળ હોય છે. શંકર બાસુએ જણાવ્યું કે ટીમ ઈન્ડિયામાં સૌથી વધુ તાકાતવના પ્લેયર એમ એસ ધોની છે. તે ખૂબ મજબૂત છે. ધોનીની તાકાતનો અંદાજ તેમના પગોના મસલ્સ જોઈ લગાવી શકાય છે. બોલિવૂડ એક્ટર જોન અબ્રાહમે એક ઇન્ટરવ્યૂમાં ધોનીના પગોના મસલ્સ પર આશ્ચર્ય વ્યક્ત કરવામાં આવ્યું હતું.\nતાકાતના મામલામાં બીજા નંબરે ઋષભ પંત છે. શંકર બાસુએ પંતને ખૂબ તાકાતવના પ્લેયર ગણાવ્યો. પંતના પગોના મસલ્સ પણ ધોનીની જેમ તાકાતવાન છે.\nપવન નેગી છે ત્રીજા નંબરે\nશંકર બાસુએ સૌથી તાકાતવાન પ્લેયર્સમાં ત્રીજું નામ પવન નેગીનું લીધું. પવન નેગી આઈપીએલમાં રોયલ ચેલેન્જર્સ બેંગલોર માટે રમે છે. તે ભારત માટે એક ટી-20 મેચ પણ રમી ચૂક્યો છે. બાસુ મુજબ, આ ત્રણેય પ્લયર્સ પહાડી છે, જે તેમને મજબૂત બનાવે છે.\nશંકર બાસુએ વિરાટ કોહલીની ફિટનેસ ઉપર પણ ખુશી વ્યક્ત કરી. બાસુએ કહ્યું કે, કોઈ પણ કોચ વિરાટને જોઈને ખુશ થશે. તેની સૌથી મોટી બાબત એ છે કે તે આખું વર્ષ કંટાળાજનક કસરતો કરવાન માટે તૈયાર રહે છે. તે પોતાના શરીરને જાણે છે.\nFirst published: June 20, 2019, 14:09 IST\nICC Cricket World Cup 2019India National Cricket teamms dhonirishabh pantવિરાટ કોહલી


દધીચિનું અસ્થિદાન દધીચિનું અસ્થિદાન\nSadhanaWeekly.com | ૦૧-એપ્રિલ-૨૦૧૬\nદેવો અને દાનવો વચ્ચે મહાભયાનક યુદ્ધ થયું. યુદ્ધ ઘણો લાંબો સમય ચાલ્યું. છેવટે દેવોનો વિજય થયો. ઈન્દ્રરાજા ફરીથી સિંહાસન પર બેઠા. યુદ્ધના પરાજયથી દાનવો સંતાતા ફરતા હતા. દેવો આનંદમાં આવી ગયા પરંતુ તેમને એક વાતનો ભય સતાવતો હતો. દાનવો ભલે ભયભીત થયા હોય પરંતુ ગમે ત્યારે ફરીથી તેઓ યુદ્ધ કરશે અને આપણું રાજ્ય છીનવી લેશે. માટે જે શસ્ત્રોથી આપણી જીત થઈ છે તે શસ્ત્રોને આપણે બરાબર સંભાળીને રાખવાં જેથી આપણે યુદ્ધમાં વિજય મેળવી શકીએ.\nપરંતુ આ શસ્ત્રો ક્યાં રાખવા તેનો પ્રશ્ર્ન ઊભો થયો. કોઈ દેવને ત્યાં શસ્ત્રો મૂકીએ અને ભોળપણથી દેવ આ વાત દાનવોને જણાવી દે તો આપણું તો આવી બને. માટે શસ્ત્રો એવી જગ્યાએ રાખવાં જ્યાં કોઈને જરા સરખો પણ વહેમ ન પડે.\nએક દેવે સૂચન કર્યંુ, "ઋષિમુનિઓ શાંતિપ્રિય હોય છે. તેઓ દેવ-દાનવના ઝઘડામાં પડતા નથી. માટે કોઈ સમર્થ ઋષિના આશ્રમમાં શસ્ત્રો મૂકીએ તો કોઈને સહેજે વહેમ નહીં પડે.\nઆખરે શાંત અને પરોપકારી સ્વભાવના દધીચિ ઋષિના આશ્રમમાં શસ્ત્રો મૂકવાં એવું સર્વસંમતિથી નક્કી થયું.\nબધા દેવતાઓ યુદ્ધનાં આયુધો લઈને દધીચિ ઋષિ પાસે આવ્યા. તેમણે દધીચિને વિનંતી કરતાં કહ્યું, "હે ઋષિવર, અમે અમારાં શસ્ત્રો સુરક્ષિત રહે તે માટે આપને ત્યાં મૂકવા માટે આવ્યા છીએ.\nઆ વાત ઋષિપત્ની સુવર્ચા સાંભળી રહ્યાં હતાં. તે સમજી ગયાં કે, "દેવોનાં શસ્ત્રો રાખવાનું કામ ઘણું જોખમ ભરેલું છે. દાનવોને થોડી પણ શંકા જાય તો આપણા આશ્રમ પર હુમલા કરે અને આશ્રમ છિન્નભિન્ન કરી નાખે. તેમણે દધીચિને કહ્યું, "ઋષિજી, આ શસ્ત્રો રાખવાનું જોખમ લેશો નહીં. વિના કારણે આપણે કોઈ ઉપાધિ નથી વહોરવી.\nદેવોએ જોયું કે ઋષિપત્નીના કહેવાથી દધીચિ પણ શસ્ત્રો સંભાળવા તૈયાર થાય એમ નથી. આનાથી સુરક્ષિત જગ્યા તો બીજી એકેય નથી. દેવોએ આજીજી કરતાં દધીચિને કહ્યું, "અમે બધા ખૂબ આશા લઈને આપની પાસે આવ્યા છીએ. આપ દયાળુ સંત છો. દેવોના જીવનની સુરક્ષા આપના હાથોમાં છે. તમે શસ્ત્રો નહીં રાખો તો દાનવોના ભયની તલવાર અમારે માથે લટકતી રહેશે. અમે કાયમ માટે બેચેન બની જઈશું. માટે અમારા પર કૃપા કરો.\nદેવોની વિનંતીથી દધીચિનું હૃદય પીગળ્યું. એમણે કહ્યું, "જાઓ, શસ્ત્રો મૂકતાં જાઓ.\nઆ શબ્દો સાંભળતાં જ દેવોએ બધાં શસ્ત્રો ઉતારીને ત્યાંથી ઝડપથી વિદાય થયા. રખેને ઋષિનું મન ફરી જાય. તેમને શસ્ત્રોની ગણતરી કરવાનું પણ યાદ રહ્યું નથી. શસ્ત્રો ક્યારે પાછાં લેવા આવશે એ પણ દેવોએ જણાવ્યું નહીં.\nએમ કરતાં વર્ષો વીતી ગયાં. દેવોનાં અમોઘ શસ્ત્રો મેળવવા દાનવો અનેક ખટપટો કર્યા કરતા. એમને ખબર પડી કે દેવોએ શસ્ત્રો કોઈની પાસે સંતાડ્યાં છે, પરંતુ ક્યાં સંતાડ્યાં છે એ કોઈને ખબર પડી નહીં. પરંતુ બહુ શોધખોળને અંતે એટલી બાતમી મળી કે દેવો એકવાર દધીચિ ઋષિના આશ્રમમાં ગયા હતા. જર દેવોએ આ શસ્ત્રો દધિચીને આપ્યાં હોવાં જોઈએ.\nદાનવો દધીચિ ઋષિને બરોબર ઓળખતા હતા. એમને સોંપેલી વસ્તુ એ ક્યારેય કોઈને આપે નહીં. એ વાત પણ નક્કી હતી. ઋષિ પાસેથી બળજબરીથી શસ્ત્રો પડાવી લેવા જઈએ તો ઋષિ ક્રોધાયમાન થઈને શ્રાપ આપે અને દાનવોનું નિકંદન નીકળી જાય. માટે કોઈ યુક્તિ શોધીને ઋષિ પાસેથી શસ્ત્રો મેળવવાં જોઈએ.\nદેવો પોતાનાં શસ્ત્રો દધીચિ પાસે મૂકી આવ્યા પછી ક્યારેય આશ્રમમાં ફરક્યા નહીં. એમને ડર હતો કે ત્યાં જવાથી દાનવોને શસ્ત્રો છુપાવ્યાની ગંધ આવી જશે અને તેઓ આપણાં શસ્ત્રો પડાવી લેશે.\nઆ બાજુ દધીચિ ઋષિને ખબર પડી કે, "દાનવો જાણી ગયા છે કે શસ્ત્રો મારા આશ્રમમાં સંતાડેલાં છે. દુષ્ટ સ્વભાવના દાનવો મને હેરાન કર્યા વિના નહીં રહે. ખરેખર મેં ગંભીર ભૂલ કરી છે. ઋષિ ચિંતામાં શોકાતુર થઈ ગયા. તેમણે શસ્ત્રોની શક્તિના મંત્રો જાણવા પોતાના જ્ઞાનનો ઉપયોગ કર્યો. તેમણે વારાફરતી દરેક શસ્ત્રો સામે જોયું અને મંત્રનું આહ્વાન કર્યંુ. દરેક શસ્ત્રની શક્તિનું રહસ્ય તેમને મળી ગયું. આ શક્તિવાળું અભિમંત્રિત કરેલું જળ તેઓ પી ગયા. શસ્ત્રોની બધી જ શક્તિ તેમના શરીરમાં આવી ગઈ. હવે શસ્ત્રોની ચિંતા કરવાનું કોઈ કારણ નહોતું. ઋષિ સિવાય આ વાત કોઈ જાણતું નહોતું. ફરીથી ઋષિ નચિંત બની ધ્યાનસાધનામાં લીન બની ગયા.\nથોડા સમય પછી દેવ-દાનવો વચ્ચે ઘોર યુદ્ધ થયું. વૃત્રાસુરે દાનવોની આગેવાની લીધી. ભીષણ સંગ્રામ પછી દેવોનો કારમો પરાજય થયો. દાનવો યુદ્ધમાં વિજયી થયા. દેવોને પોતાનાં શસ્ત્રો યાદ આવ્યાં. તેઓ બ્રહ્માજીને સાથે લઈને દધીચિ ઋષિના આશ્રમમાં આવ્યા અને પોતાનાં શસ્ત્રોની માગણી કરી.\nદેવોએ આશ્રમમાં જઈ જોયું તો પોતાનાં શસ્ત્રો તો એમ જ પડ્યાં હતાં, પરંતુ તે બુઠ્ઠાં અને નિસ્તેજ બની ગયાં હતાં.\nદેવો વિચારમાં પડી ગયા. આ શસ્ત્રો તો કોઈ જ કામમાં આવે તેમ નથી. દાનવોનો તો શું કીડી મંકોડાનો પણ નાશ કરી શકે તેમ નથી.\nતેમણે દધીચિ ઋષિને કહ્યું, "આ શસ્ત્રો અમારાં નથી. આવાં નિસ્તેજ શસ્ત્રોનું અમારે શું કામ છે ? વૃત્રાસુર આગળ આવા શસ્ત્રો ટકી શકે તેમ નથી. માટે અમારાં શસ્ત્રો જેવા હતાં તેવાં અમને પાછાં સોંપી દો.\nદધીચિ ઋષિએ કહ્યું, "દેવો, તમે તો શસ્ત્રો મૂકીને ચાલ્યા ગયા. તે પછી વર્ષોનાં વર્ષો વીતી ગયાં. દાનવોને શસ્ત્રો અહીં છે તેની બાતમી મળી. તેમણે શસ્ત્રો લઈ જવા અનેક પ્રકારનાં કાવતરાં કર્યાં. મારે માથે દાનવોનો ભય ઊભો થયો. મારી શાંતિ ઊડી ગઈ. શસ્ત્રો એમને સોંપીને વચનભંગ કરું તો મારા કૂળની આબ જાય. મોટું જોખમ ખેડીને પણ તમારાં શસ્ત્રો મેં સાચવી રાખ્યાં છે. મારા યોગબળની શક્તિથી જ મેં તેને નકામાં કરી મૂક્યાં છે, જેથી દાનવો લઈ જાય તો પણ તેમના કામમાં ન આવે.\nઆ સાંભળી દેવોએ ચિંતાતુર બની કહ્યું, "શસ્ત્રોને પહેલાં જેવાં શક્તિશાળી બનાવવાનો ઉપાય બતાવો. જેણે શસ્ત્રોનું તેજ છીનવી લીધું તે જ તેને પાછું આપી શકે.\nદધીચિએ કહ્યું, "શસ્ત્રો નિસ્તેજ બની ગયાં છે તે વાત સાચી પરંતુ તેનું તેજ મારામાં વસે છે. તે મારા શરીરના લોહી માંસમાં થઈને મારા હાડકામાં સ્થાયી થઈ ચૂક્યું છે. માટે તમારેે શસ્ત્રોનું તેજ જોઈતું હોય તો મારા શરીરનાં હાડકાં લઈ જાઓ.\nદેવોએ કહ્યું, "ઋષિ, આવી વાત તો હોતી હશે ? અમે કંઈ રાક્ષસ છીએ કે બ્રહ્મહત્યાનું પાપ કરીએ ? અમને દેવોને એ ન શોભે. દધીચિએ કહ્યું, "જો તમે મારી હત્યા કરવા તૈયાર ન હોય તો તમારે મારા મૃત્યુ સુધી રાહ જોવી પડે.\nહવે દેવો મૂંઝાયા. ઋષિનું મૃત્યુ તો ક્યારે આવે તે નક્કી નહીં. ત્યાં સુધી રાહ જોઈને બેસી રહીએ તો દાનવો અમારું ઇન્દ્રલોક છીનવી લે. શસ્ત્રોની અત્યારે હાલ જ જર છે, પરંતુ તેઓ બ્રહ્મહત્યાનું પાતક વહોરવા માગતા નહોતા. તેઓ નિરાશ થઈને બ્રહ્માજી પાસે આવ્યા અને બધી હકીકત કહી સંભળાવી. મૂંઝવણમાંથી કોઈ રસ્તો કાઢવા વિનંતી કરી.\nઈન્દ્રે કહ્યું, "મને તો બે બ્રહ્મહત્યાનું પાપ લાગે. એક તો દધીચિની હત્યા અને બીજી વૃત્રાસુરની હત્યા, કારણ કે વૃત્રાસુરને વિશ્ર્વકર્માએ ઉત્પન્ન કર્યો છે.\nબ્રહ્માજીએ કહ્યું, "જો કોઈ આતતાયી મારવાના ઇરાદાથી આપણા ઉપર ધસી આવતો હોય તો ભલેને બ્રાહ્મણ હોય તો પણ તેનું પાતક લાગતું નથી.\nઈન્દ્ર દેવે કહ્યું, "વૃત્રાસુરની હત્યાનું પાપ તો નહીં લાગે પણ દધીચિની હત્યાથી તો મારું પતન થાય. એ કાર્ય હું ક્યારેય ન કરી શકું. બ્રહ્માજીએ કહ્યું, "આ સમયે દેવોનું સર્વસ્વ જવા બેઠું છે. દેવોના વિજયના મહાન કાર્ય માટે તમે જઈને ઋષિના હાડકાની માગણી કરો.\nબ્રહ્માજીની આજ્ઞા થતાં જ બધા પાછા દધીચિના આશ્રમમાં આવ્યા. તેઓ ઋષિને પ્રમાણ કરી કહેવા લાગ્યા. "હે ઋષિવર, અમે જાણીએ છીએ કે ત્રણે લોકમાં તમે સૌથી મહાન તપસ્વી અને શ્રેષ્ઠ દાતા છો. તમારું જીવન સર્વના કલ્યાણપ છે.\nદધીચિ ઋષિએ કહ્યું, "હે દેવો, તમારી શી ઇચ્છા છે તે જણાવો હું તમને તે અવશ્ય આપીશ.\nદેવોએ કહ્યું, "ઋષિવર, અમે અત્યંત ભયમાં છીએ. અમારું જીવન આપના હાથમાં છે. આપે અમારાં શસ્ત્રોનું તેજ તમારાં હાડકામાં સંભાળી રાખ્યું છે. અમારે દાનવો સાથે યુદ્ધ કરવા તે તેજની જર છે. જ્યાં સુધી હાડકામાંથી વજ્રપી હથિયાર ન બને ત્યાં સુધી ભયાનક વૃત્રાસુરનો પણ નાશ થવાનો નથી. અમારા તથા ત્રણેય લોકનાં કલ્યાણ માટે અમને આપનાં હાડકાનું દાન કરો.\nઋષિએ કહ્યું, "હું તમને મારાં હાડકાં અર્પણ કરું છું. દેવોએ કહ્યું, "આપે તે અર્પણ તો કર્યાં પરંતુ જ્યાં સુધી આપ જીવો છો ત્યાં સુધી અમે તે કેવી રીતે લઈ શકીએ ?\nદધીચિએ કહ્યું, "થોડીવાર થોભો, મારા શરીરનો ઉપયોગ આપના કલ્યાણ માટે થવાનો હોય તો તેનાથી ડું શું ? જે શરીરનો કોઈ પણ ભાગ મૃત્યુ પછી કોઈના કામમાં નથી આવતો તે આપના જેવા દેવો માટે ઉપયોગમાં આવે તે મારું અહોભાગ્ય છે. દધીચિ ઋષિએ સમાધિ લગાવી. પળવારમાં જ તેમના પ્રાણ શરીરમાંથી ચાલ્યા ગયા. ઈન્દ્રરાજાએ સ્વર્ગમાંથી સુરભિ ગાય બોલાવી. તેણે શરીરને ચાટીને માંસરહિત બનાવી દીધું. વિશ્ર્વકર્માએ ઈન્દ્રની આજ્ઞાથી ઋષિની પીઠના હાડકામાંથી બ્રહ્મશિર નામનું શસ્ત્ર બનાવ્યું. બાકીનાં હાડકાંનો ભાગ પણ દેવોએ જે તે શસ્ત્રો બનાવવાના ઉપયોગ માટે લઈ લીધો. દેવો દાનવો વચ્ચે ફરીથી ભીષણ સંગ્રામ થયો. ઈન્દ્રે વૃત્રાસુર પર વજ્રથી પ્રહાર કર્યો. તેનું મોત થયું. દાનવોની સેના નાસીપાસ થઈ ગઈ. દેવોએ બીજા દાનવોનો પણ વિનાશ કર્યો. અંતે દેવોનો વિજય થયો. તેમણે મહાન તપસ્વી દધીચિ ઋષિને આ વિજય અર્પણ કર્યો.\nપ્રશ્ર્નમંચ - ૨૪૯\n(૧) શાલીમાર ગાર્ડન ક્યાં આવેલો છે ?\n(૨) પોલોના મંદિર કયા નગર પાસે આવેલાં છે ?\n(૩) કયા બાળકનો યમરાજ સાથે સંવાદ થયો હતો ?\n(૪) સાપુતારા કયા જિલ્લામાં આવેલું છે ?\n(૫) ‘દાદા હરિની વાવ’ ક્યાં આવેલી છે ?\n(૬) ભક્ત પ્રહલાદ્ ની ફોઈનું નામ શું હતું ?\n(૭) સ્વર્ગમાંથી ગંગા કોની જટામાં ઊતર્યાં હતાં ?\n(૮) ગાંધીજીએ ‘સવાઈ ગુજરાતી’નું બિરુદ કોને આપ્યું હતું ?\n(૯) કેરમની રમતમાં કુકરી કેટલા રંગની હોય છે ?\n(૧૦) હાલમાં બેડમિન્ટનની કઈ મહિલા ખેલાડીને પદ્મશ્રી પુરસ્કાર મળ્યો ?\nબબલુ : ડૉક્ટર સાહેબ, આ નામની દવા તો આખા શહેરમાં ક્યાંય મળતી નથી.\nડૉક્ટર : ક્યાંથી મળે ? હું દવા લખવાનું જ ભૂલી ગયો હતો. આ તો મારી સિગ્નેચર છે.\nબે પાગલ ધાબા પર સૂતા હતા ત્યાં અચાનક વરસાદ પડવા લાગ્યો.\nપહેલો પાગલ : ચાલ નીચે ઊતર, લાગે છે આકાશમાં મોટું કાણું પડી ગયું છે.\nત્યાં અચાનક આકાશમાં વીજળી થઈ.\nબીજો પાગલ : હવે સૂઈ જા, લાગે છે વેલ્ડીંગવાળો આવી ગયો છે.\nભિખારી : ભાઈ સાહેબ, એક પિયો આપોને !\nબબલુ : કાલે આવજે.\nભિખારી : કાલના ચક્કરમાં તો મારી લાખો પિયાની ઉઘરાણી બાકી છે.


Posted on June 9, 2020 Author GrishmaComments Off on સાઉથના ફિલ્મ સ્ટારની અંતિમ યાત્રામાં સ્ટાર ઉમટી પડયા, ગર્ભવતી પત્ની પર આભ તૂટી પડયું\nકોરોના વાયરસ અને લોકડાઉનના કારણે બોલીવુડમાંથી ઘણી દુઃખદ ઘટનાઓ બની છે, ઘણા દિગ્ગજ અભિનેતાઓને આપણે ખોઈ બેઠા છે, હવે સાઉથ ફિલ્મ ઈન્ડસ્ટ્રીઝમાંથી પણ એક માઠા સમાચાર આવ્યા હતા. કન્નડ ફિલ્મોના અભિનેતા ચિરંજીવી સર્જાનું રવિવારે હૃદયરોગના હુમલાના કારણે અવસાન થયું હતું. ચિરંજીવીની ઉંમર માત્ર 39 વર્ષની જ હતી.\nચિરંજીવીને6જૂન શનિવારના રોજ શ્વાસ ચઢવાની અને છાતીમાં દુઃખવાની ફરિયાદના કારણે ખાનગી હોસ્પિટલમાં દાખલ કરવામાં આવ્યા હતા. રવિવાર સુધી તેમની હાલતમાં કોઈ સુધાર આવ્યો નહોતો અને છેલ્લે તેમને મૃત જાહેર કરવામાં આવ્યા હતા.\nચિરંજીવીના મૃત્યુ પછી, અભિનેતાના પાર્થિવ દેહને અંતિમ દર્શન માટે ઘરે લાવવામાં આવ્યો હતો. ચિરંજીવી સરજાના અંતિમ સંસ્કાર તેના બેંગલુરુ સ્થિત ફાર્મ હાઉસમાં કરવામાં આવ્યા હતા. અંતિમ સંસ્કારમાં ઘણા ફિલ્મ સ્ટાર્સ હાજર રહ્યા હતા.\nઅભિનેતાના મૃત્યુના સમાચાર સાંભળતાં જ ફિલ્મ સેલિબ્રિટીઝ અને ચાહકોએ સોશિયલ મીડિયા પર તેમને શ્રદ્ધાંજલિ આપી હતી. જ્યારે અંતિમ સંસ્કાર દરમિયાન ચાહકોના ટોળાને કારણે પોલીસ સોશિયલ ડિસ્ટન્સ જાળવવા પણ હાજર હતી.\nચિરંજીવી સરજાના અવસાનથી તેની પત્ની મેઘના રાજ ઘેરા શોકમાં છે. મેઘના રાજ અને ચિરંજીવી સરજાના લગ્ન2મે 2018 ના રોજ થયા હતા. મેઘના રાજ હાલ ગર્ભવતી છે અને આવા સમયે ચિરંજીવી સરજાનું અવસાન થતાં મેઘના પર આભ તૂટી પડ્યું છે.\nચિરંજીવીના મૃત્યુ ઉપર ઘણા લોકોએ શોક વ્યક્ત કર્યો છે. ટ્રેડ એનાલિસ્ટ રમેશ બાલાએ જ ટ્વીટ કરી અને ચિરંજીવીના નિધનના સમાચાર આપ્યા હતા તેમજ તેમને શોક પણ વ્યક્ત કર્યો હતો. ચિરંજીવીના ભાઈ અને ભત્રીજા દ્વારા પણ સોશિયલ મીડિયામાં પોસ્ટ કરીને શ્રદ્ધાંજલિ આપવામાં આવી છે.\nપરંતુ જ્યારે આ મિત્રતા ક્યારે પ્રેમમાં ફેરવાઈ તે ખબર પડી ના હતી. લગ્નમાં મેઘના અને ચિરંજીવીના પરિવાર ઉપરાંત ખાસ સબંધીઓ અને લોકો ઉપસ્થિત રહ્યા હતા.\nકોરોનાનો કહેર દુનિયાભરમાં વધી રહ્યો છે. ભારતમાં કોરોનાનો કહેરને કંટ્રોલ કરવા માટે ઘણા ઉપાય કરવામાં આવે છે. આજથી લોકડાઉનમાં ઘણી છૂટછાટ મળી છે. આજથી થોડી છૂટછાટ મળતા સામાન્ય નાગરિકથી લઈને સેલેબ્સે રાહતનો શ્વાસ લીધો છે. લોકડાઉનમાં સેલેબ્સ સાથે જોડાયેલા કિસ્સા-તસ્વીર અને વિડીયો વાયરલ થતા રહે છે. આ વચ્ચે ટીવીનો તારક મહેતા કે ઉલ્ટા ચશ્મામાં નટુ Read More…\nPosted on October 21, 2019 Author Aryan\nબૉલીવુડની દુનિયામાં પોતાની એક્ટિંગથી દર્શકોના દિલોને જીતનારા અભિનેતા વિનોદ મેહરાએ પોતાના ફિલ્મી સફરમાં ઘણી એવી સુપરહિટ ફિલ્મો આપી છે. જો કે ખુબ નાની ઉંમરમાં એટલે કે 45 વર્ષની ઉંમરમાં જ તે દુનિયા છોડીને ચાલ્યા ગયા હતા. વિનોદ મહેરાએ 13 વર્ષની ઉંમરમાં બોલીવુડમાં ડેબ્યુ કર્યું હતું. વિનોદે મહેરાએ ‘રાગીણી’ ફિલ્મમાં બાળ કલાકાર તરીકે ડેબ્યુ કર્યું હતું. Read More…


શ્રાદ્ધનું ભોજન કાગડા, શ્વાન અને ગાયને જ કેમ ખવડાવવામાં આવે છે? જાણો એનું કારણ\nગ્રંથો મુજબ, કાગડો યમનું પ્રતીક છે, જે દિશાઓનું ફલિત એટલે શુભ-અશુભ સંકેત આપે છે. તેથી શ્રાદ્ધનો એક ભાગ તેને પણ આપવામાં આવે છે. કાગડાઓને પિતૃનું સ્વરૂપ માનવામાં આવે છે. માન્યતા અનુસાર શ્રાદ્ધનું ભોજન કાગડાઓને ખવડાવવાથી પિતૃ દેવતા પ્રસન્ન થાય છે. અને શ્રાદ્ધ કરનારને આશિર્વાદ આપે છે.\nશ્રાદ્ધના ભોજનનો એક ભાગ ગાયને ખવડાવવામાં આવે છે. કારણ કે ગ્રંથોમાં ગાયને વૈતરણીથી પાર પડાવનારી ગણવામાં આવે છે. ગાયમાં દરેક દેવતા નિવાસ કરે છે. ગાયને ભોજન કરાવવાથી દરેક દેવતાઓ તૃપ્ત થાય છે. તેથી શ્રાદ્ધનું ભોજન ગાયને આપવું જોઈએ.\nશ્વાનને યમરાજનું પશુ માનવામાં આવે છે. શ્રાદ્ધનો એક ભાગ તેને આપવાથી યમરાજ પ્રસન્ન થાય છે. શિવમહાપુરાણ મુજબ, શ્વાનને રોટલી ખવડાવતી સમયે બોલવું જોઈએ કે- યમરાજના માર્ગનું અનુસરણ કરનાર શ્યામ અને શબલને2શ્વાન હતા, હું તેમના માટે અન્નનો એક ભાગ આપું છું. તેઓ આ ભોજનને ગ્રહણ કરે. તેને કુક્કરબલિ કહેવામાં આવે છે.\nઆ પણ વાંચજો –


પ્રેમની તાકાત સામે દુનિયાની કોઈ તાકાત કામ નથી કરતી એની સાબિતી આપે છે આ વાત પ્રેમની તાકાત સામે દુનિયાની કોઈ તાકાત કામ નથી કરતી એની સાબિતી આપે છે આ વાત\nપ્રેમની તાકાત સામે દુનિયાની કોઈ તાકાત કામ નથી કરતી એની સાબિતી આપે છે આ વાત\nઆ સત્ય હકીકતને દિમાગથી નહી પણ દિલથી વાંચજો.\nમુંબઇના દહીંસરમાં રહેતા સન્ની પવાર નામના એક કોલેજીયન યુવકની મુલાકાત મુંબઇની જ આરતી મકવાણા નામની એક યુવતી સાથે થઇ. આ મુલાકાત, પ્રથમ મૈત્રીમાં અને પછી પ્રેમમાં પરીણમી. બન્ને એકબીજાના સથવારે સુખમય જીવન જીવવાના સપનાઓ જોતા હતા. પ્રથમ મુલાકાતને હજુ તો 15 મહીના પણ નહોતા થયા ત્યાં આરતી એક કાર અકસ્માતનો ભોગ બની.\nગંભીર રીતે ઘાયલ થયેલી આરતી બચી તો ગઇ પણ એના શરીરનો જમણો ભાગ લકવાગ્રસ્ત થઇ ગયો. અકસ્માતના આઘાતને કારણે એની યાદશક્તિ પણ જતી રહી. આ છોકરી જીવન મરણ વચ્ચે ઝોલા ખાતી હતી ત્યારે એનો પ્રેમી સન્ની પવાર એની પ્રિયતમા આરતીનો પડછાયો બનીને એની સાથે રહેવા લાગ્યો.\nસન્ની પોતાનો બધો જ સમય આરતી સાથે વિતાવતો. આરતી એમને ઓળખતી પણ નહોતી આમ છતા સન્ની એની સેવામાં ખડેપગે રહેતો. રોજ આરતીને જમાડવાની, એને ચોખ્ખી કરવાની, સમયસર દવા આપવાની આ બધી જ જવાબદારી સન્નીએ ઉપાડી લીધી. એક કપ દુધ પિવામાં પણ આરતી બે કલાક જેવો સમય લે પણ એક નાના બાળકને એની મા સમજાવે એવી રીતે સન્ની ધીરજપૂર્વક સમજાવી-ફોસલાવીને એને દુધ પાય. આરતીની તંદુરસ્તીમાં સુધાર આવે એ માટે સન્ની એની સાથે જાત જાતની વાતો કરે, ડોકટરે જે કસરત કરાવવાની સલાહ આપી હતી એ કસરત કલાકો સુધી કરાવે.\nસન્ની કોઇપણ ભોગે આરતીને જીવતી રાખવા માંગતો હતો અને એટલે મૃત્યું સામેની લડાઇમાં એ આરતીની સાથે ઉભો હતો. આરતીને એ સતત હૈયાધારણા આપતો રહેતો કે ભગવાન બધા સારાવાના કરશે. આરતી એની કોઇ વાત સમજી શકતી નહોતી અને આમ છતા જાણે કે પોતાની બધી જ વાત આરતી ધ્યાનથી સાંભળતી અને સમજતી હોય એવી રીતે કલાકો સુધી એ આરતી સાથે વાતો કરતો રહેતો.\nઆરતી એક બાળક જેવી બની ગઇ હતી. એ બોલી પણ નહોતી શકતી કે એની લાગણી પણ વ્યક્ત નહોતી કરી શકતી. ક્યારેક ઉંચા અવાજથી રાડો પાડીને એને જે કહેવું હોય એ કહેવાનો પ્રયાસ કરતી. સન્ની બીજા લોકોને કહેતો, “હવે હું આરતીનો બોયફ્રેન્ડ જ નથી રહ્યો એનો બાપ પણ બની ગયો છું અને બાપ જેમ દિકરીનું ધ્યાન રાખે એમ હું મારી આરતીનું ધ્યાન રાખું છું.”\nસન્નીએ પોતાની પ્રિયતમાની આવી સેવા એકાદ બે દિવસ નહી, પુરા ચાર વર્ષ સુધી કરી અને ચાર વર્ષની આ સેવા પછી પણ એ આરતીને ન બચાવી શક્યો. આજે સન્ની પાસે આરતી નથી પણ આરતી સાથેની યાદોનો બહુ મોટો ખજાનો છે.\nમિત્રો, માત્ર શારીરિક આકર્ષણને જ પ્રેમ સમજીને કપડાની જેમ બોયફ્રેન્ડ કે ગર્લફ્રેન્ડ બદલતા યુવાનોએ આ ઘટના પરથી પ્રેમ કોને કહેવાય એ સમજવા જેવુ છે. પ્રેમની સાર્થકતા પ્રાપ્તિમાં નહી, સમર્પણમાં છે.\nશૈલેશભાઈ સગપરીયાના લોકપ્રિય પુસ્તકો ઘરે બેઠા ઓર્ડર કરવા અહી ક્લિક કરો


#Milestone ડિપ્રેશનમાંથી જન્મેલાં એક અસામાન્ય આઈડિયાએ લિલી સિંહને બનાવી Ii SUPERWOMAN Ii - Watch Gujarat News : LIVE LATEST TODAY Online\n#Milestone ડિપ્રેશનમાંથી જન્મેલાં એક અસામાન્ય આઈડિયાએ લિલી સિંહને બનાવી ii SUPERWOMAN ii\nભારતમાં હજુ યુટ્યુબને બિઝનેસ કે ફુલ ટાઈમ જોબ તરીકે ધ્યાનમાં લેવાય એ દિવસોને ભવની વાર છે. કારણકે અન્ય સામાન્ય નોકરીની માફક અહીં કોઈ ફિક્સ્ડ સેલરી કે ભથ્થું બાંધી અપાતું નથી. પોતપોતાની ટેલેન્ટ અને કન્ટેન્ટ યુનિકનેસનાં આધાર પર યુટ્યુન સૌને રોજીરોટી કમાવી આપવામાં મદદ કરે છે. ઈન્ડિયન પેરેન્ટ્સને હજુય ‘નાઈન ટુ ફાઈવ’ની જોબ વધુ સેફ અને સાઉન્ડ લાગે છે. આજનો આ લેખ એવાં અમુક યંગસ્ટર્સને સમર્પિત છે જેઓ પોતાની કરિયર યુટ્યુબ થકી શરૂ કરવા માંગે છે, યુટ્યુબને પોતાનો પાર્ટૅ-ટાઈમ નહિ પરંતુ ફુલ-ટાઈમ બિઝનેસ બનાવવા માંગે છે અને ખાસ કરીને એવાં વાલી માટે, જેમનાં માટે યુટ્યુબ ફક્ત વીડિયો જોવાનું અને શેર કરવાનું માધ્યમ છે; પૈસા કમાવવા માટેનું નહી!\nટોરન્ટોમાં જન્મેલી ઈન્ડો-કેનેડિયન લિલી સિંહ આજે સફળ યુટ્યુબર છે. તેણે ફક્ત યુટ્યુબ જ નહી, ટીવી-ડોક્યુમેન્ટરિઝ-વીડિયો લોગ-પ્લેબેક સિંગિંગ અને ફિલ્મોમાં પણ વૈશ્વિક સ્તરે પોતાનું સ્થાન જમાવ્યું છે. તેનાં વીડિયોને કુલ બે અબજથી પણ વધારે વ્યુઅર્સ મળી ચૂક્યાં છે. લિલીએ સાયકોલોજી વિષય સાથે સ્નાતક થઈને અભ્યાસમાંથી એક વર્ષનો બ્રેક લીધો હતો. આ સમય દરમિયાન તે પોતાનાં કરિયર બાબતે અતિશય ટેન્શનમાં આવી ગઈ હતી. શું કરવું અને શું ન કરવુંની મૂંઝવણ દિવસે ને દિવસે વધતી જતી હતી. માતા-પિતા પાછા ભારતીય એટલે સ્વાભાવિક રીતે જ લિલીને ભણવાનું આગળ વધારીને સારી નોકરી મેળવવાનું દબાણ પણ ખાસ્સું હતું. આખરે એમની વાત માનીને લિલીએ સાયકોલોજી વિષયમાં જ માસ્ટર્સ કરવાનું નક્કી કરી લીધું. પણ તેનું મન અંદરથી ના પાડતું હતું.\nઅભ્યાસમાંથી લીધેલાં બ્રેક દરમિયાન મેક્સિકો ફરવા ગયેલી લિલી એક દિવસ એકલી-અટૂલી બીચ પર ટહેલતી ટહેલતી પોતાની જાત સાથે મનોમંથન કરતી હતી કે તેણે આગળ જીંદગીમાં કરવું શું છે! તેનાં જીવનનો ધ્યેય શું છે? એવું કયું કામ છે જે તેને જિંદગીભર કરતા રહેવાનો આનંદ આવશે? – અને જવાબમાં તેનાં દિલોદિમાગમાંથી એક જ શબ્દ નીકળ્યો—‘યુટ્યુબ’!\nમેક્સિકોથી પરત ફર્યા બાદ લિલીએ પોતાનાં માતા-પિતાને જઈને કહી દીધું કે પોતે હવે માસ્ટર્સને બદલે યુટ્યુબ પર ધ્યાન કેન્દ્રિત કરી તેને પોતાનું પ્રોફેશન બનાવવા ઈચ્છે છે. એ દિવસ અને આજની ઘડી, લિલીએ યુટ્યુબ પર વીડિયો બનાવવામાં પાછું વળીને નથી જોયું.\nમાર્ચ, ૨૦૧૭માં લિલીએ પોતાની આ યુટ્યુબ જર્ની અને જિંદગી જીવવાની ફોર્મ્યુલા બતાવતી એક બુક રીલિઝ કરી છે, જેનું નામ છે-’હાઉ ટુ બી અ બોઝ : અ ગાઈડ ટુ કોન્ક્વેરિંગ લાઈફ’! જે ન્યુયોર્ક ટાઈમ્સ બેસ્ટ સેલર રેન્કિંગમાં નંબર વન પર રહી ચૂકી છે.\nયુટ્યુબ ઉપરાંત, અભિનય અને સંગીતક્ષેત્રે પણ લિલી સિંહે પોતાનાં ઝંડા ગાળ્યાં છે. ઓગસ્ટ ૨૦૧૩માં માધુરી દીક્ષિત અભિનીત ‘ગુલાબ ગેંગ’ ફિલ્મનાં એક ગીત ‘મોજ કી મલ્હારેં’ માટે લિલીએ પોતાનો અવાજ આપ્યો છે. તદ્દુપરાંત, તેણે ઘણાં-બધાં અંગ્રેજી રેપ સોંગ પણ ગાયા છે. સ્પીડી-સિંહ અને થેન્ક યુ(૨૦૧૧) જેવી ફિલ્મોમાં બેકગ્રાઉન્ડ ડાન્સર તરીકે કામ કર્યુ છે. ૨૦૧૬માં આવેલી ‘આઈસ-એજ’ એનિમેટેડ ફિલ્મનાં બે પાત્રો બબલ્સ અને મિસ્ટી માટે તેણે ડબિંગ કર્યુ છે. ‘બેડ મોમ્સ’ ફિલ્મમાં એક કેમિયો રોલ કર્યો છે અને આવું તો ઘણું બધું…\nટૂંકમાં કહીએ તો, લિલી સિહં અત્યારે સફળતાની ટોચ પર બિરાજમાન છે. તેને યુનિસેફ દ્વારા બાળકોનાં હકહિતો માટેની ‘ગુડવીલ એમ્બેસેડર’ જાહેર કરાઈ છે.\nપ્રથમ ભારતીય સક્સેસફુલ યુટ્યુબર હોવાને નાતે લિલીએ ઘણી કઠિનાઈઓનો પણ સામનો કરવો પડ્યો છે. અમેરિકન મીડિયા લિલીનાં સફળ હોવા પર ઘણું જ અચંબિત થયું હતું. લિલી તમામ યંગસ્ટર્સને પોતાનાં કામ પ્રત્યે વફાદાર રહેવાની સલાહ આપે છે. કારણકે આ ક્ષેત્રમાં તમને નફરત કરનાર લોકો પણ હોવાનાં અને ટીકાકારો પણ! તેમનાથી ગભરાયા વગર કે પીછેહઠ કર્યા સિવાય યુટ્યુબને વળગી રહીને મનોરંજક કન્ટેન્ટ પીરસતાં રહેવું એ જ એક યુટ્યુબરને સફળતાની સીડી ચડવામાં મદદ કરે છે. સો કીપ લર્નિંગ એન્ડ કીપ ગોઈંગ…!\n#Anand – પંચાયતની ચુંટણીમાં ડભાસી ગામે 1 વાગ્યા સુધી એક પણ મત ના પડ્યો, જાણો શું છે કારણ\n#Ahmedabad – ઓડિયન્સના ઉત્સાહને પગલે મોટેરાની બેઠક ક્ષમતા વધારી 1.32 લાખ કરાઇ\n6 મહાનગરોમાં BJP ની વિક્રમજનક જીત થયા બાદ મુખ્યમંત્રીની પ્રતિક્રીયા સામે આવી, જાણો સી.એમ. રૂપાણીએ શું કહ્યું


બરફ ગોળો | कहत बधिरा…\n← અમદાવાદના નવા રોડની ફોઈ કોણ?\nસ્ત્રી સમોવડિયા બનો! →\nPosted on 15/05/2018 by 'બધિર' અમદાવાદી\nઆજકાલ છોકરીઓ સેલ્ફી લેતી વખતે હોઠથી પાઉટ બનાવતી હોય છે. નાયિકાની આ અદાને કવિઓએ હજી સુધી એમની કવિતાઓમાં વણી નથી એટલે સર્ટિફાઈડ અદા તો ન ગણાય પણ ફેસબુક ઉપર આવા ફોટાને હજાર દોઢ હજાર લાઈક્સ તો આસાનીથી મળી જતા હોય છે. અહીં વાત પાઉટની છે. પાઊટ એટલે સામે કોઈ હોય નહિ પણ નાના બચ્ચાને બકી ભરવા જતા હોવ એમ હોઠ લંબાવી અને એ અવસ્થામાં જ સેલ્ફી લેવાનો. મૂળભૂત રીતે આ ક્રિયા ગોળાચૂસ મુદ્રા કહેવાય. જેમને બરફના ગોળા ખાવાનો શોખ હશે એમને ખબર જ હશે. મોલ્ડના બે ફાડિયા વચ્ચે રૂના પોલ જેવું બરફનું છીણ દાબી અને એમાં સળી ખોસીને નાની ગદા કે ઘૂઘરા જેવો આકાર આપ્યો હોય; ઉપર ઓરેન્જ, કાલાખટ્ટા કે રોઝનું શરબત રેડીને રસ નીતરતો ગોળો પેશ કરવામાં આવે અને એને ચૂસવાની તલબમાં હોઠ લાંબા થાય એને પાઊટ કહેવાય.\nજોકે બરફ ગોળો ખાતી વખતે સેલ્ફીની જેમ આંખો ત્રાંસી કરીને કેડ પર હાથ મુકીને વળવાનું હોતું નથી. બીજું, ગોળો ખાવામાં બંને હાથને ધંધે લગાડવાના હોય છે. એક હાથે સળી પકડીને ગોળો ચૂસતી વખતે બીજો હાથ શાયર લોકો ‘આદાબ’ કહેતા હોય એ મુદ્રામાં ગોળાની બરોબર નીચે રાખવો ફરજીયાત છે. સાથે નજર પણ આડી અવળી કર્યા વગર ગોળા ઉપર સ્થિર હોવી જોઇશે નહિ તો ચૂસતા પહેલા ગોળો ડફ્ફ દઈને નીચે પડશે અને સળીને બકી ભરવાનો વારો આવશે.\nગોળો ખાતી વખતે સળી હાથમાં રહી જાય અને ગોળો ડફાક દઈને નીચે પડી જાય એ અધૂરી કેળવણીની નિશાની છે. આ ગાંધી બાપુએ નહિ પણ બધિરદાસ બાપુએ કહ્યું છે. આપણે ત્યાં ગોળા ખાવા બાબતે પદ્ધતિસરની તાલીમ આપવામાં આવતી નથી એટલે જેમ પડતા આખડતા સાયકલ ચલાવતા શીખી જવાય છે એમ જ બે ચાર વાર અડધા કાર્યક્રમે ગોળા ડફકી જાય અને બાકીના લોકોને ગોળા ચૂસવાનો લ્હાવો લેતા જોઈ રહેવાનો વારો આવે એટલે નીચે હાથ રાખવાનું આપોઆપ આવડી જાય છે. હવે તો ગોળા સાથે ડીશ પણ આપવામાં આવે છે અને પબ્લિક બેશરમ થઈને પાણી પુરીના પાણીની જેમ ડીશ મોઢે માંડીને ગોળામાંથી ટપકેલુ શરબત પણ પી જાય છે. એટલું જ નહિ પણ મોબાઈલની જેમ ગોળાને શરબતથી ટોપ-અપ પણ કરાવે છે.\nગોળા ખાવામાં કોઈ સ્ટાઈલ પ્રચલિત નથી. હઉ હઉના ઊજમ પ્રમાણે મચી પડતા હોય છે. કવિ લોકો ફૂલમાંથી રસ ચૂસતા ભમરાની જેમ ગોળાનો આસ્વાદ લેતા હોય છે. ભમરાની જેમ જરીક અમથો રસ ચૂસીને ફૂલની આસપાસ મંડરાવાની સ્ટાઈલ મારવા જતા ઘણા કવિઓ એમનો ગોળો ગુમાવી ચુક્યા છે પણ દેશી પદ્ધતિ એમને મંજૂર નથી. ગોળાનો માલિક સળી સુધીનો બરફ ખાવાનો અઘાટ હક ભોગવવતો હોઈ ભમરાની જેમ એક ફૂલથી બીજા ફૂલ એટલે કે એક ગોળાથી બીજા ગોળા ભ્રમણ કરવાના કવિના અભરખા પણ અધૂરા રહે છે. શાયર લોકો ગોળાને હોઠે લગાડતા પહેલા માશુકાની પરવાનગી માંગતા હોય એમ ‘છુ લેને દો નાજુક હોંઠો કો …’ કહીને પરવાનગી માંગતા હોય તો નવાઈ નહિ. અઠંગ ગોળા ચૂસકો ચલમનો કશ ખેંચતા ગિરનારી બાવાની જેમ આંખો મીંચીને એક જ ખેંચમાં ગોળામાંનું બધું જ શરબત ખેંચી લેતા હોય છે. એ લોકો ખેંચવાનું ચાલુ કરે એ સાથે જ ગોળાવાળો બાટલો ઉઠાવીને એમનો ગોળો રીફીલ કરવાની તૈયારી આદરી દેતો હોય છે. જે ગર્લ્સ સૂરસા રાક્ષસીનીની જેમ મોઢું પહોળું કરીને પાણી પૂરી મોંમાં પધરાવતી હોય છે એ જ ગર્લ્સ ગોળો ખાતી વખતે જૂની હિરોઈન પ્રિયા રાજવંશની જેમ માર્યાદિત પ્રમાણમાં હોઠ ખોલીને ગોળાને ન્યાય આપતી હોય છે.\nડીશમાં બરફના છીણનો ઢગલો કરીને એની ઉપર શરબત નાખીને આપવાની શરૂઆત લગભગ તો જેમના હાથ ગોળો પકડવા માટે સ્થિર ન રહેતા હોય એવા બાળકો અને વૃદ્ધો માટે થઇ હોવાનું ‘મિલન ડીસ ગોળા’વાળો અમારો રામસિંગ કહે છે. એ જે હોય તે પણ આ ડીશપ્રથા એ પાછળના વર્ષોમાં ગોળા ક્ષેત્રે કાંતિ આણી છે એમાં બેમત નથી. અગાઉ સળીવાળા ગોળા ઉપર વેરીએશન તરીકે માત્ર સંચળ મિશ્રિત મસાલો જ નાખવામાં આવતો પણ પછી હરીફાઈમાં જે અખતરાઓ શરુ થયા છે એમાં ગોળાવાળાઓએ ટેબલ-ખુરશી અને બાંકડા નાખવાનું જ બાકી રાખ્યું છે! મસાલા પછી કોપરાનું છીણ આવ્યું. કાઠીયાવાડીઓ તકમરિયા (બાવચીના બી) શોધી લાવ્યા. કોકે ટૂટીફ્રૂટી ધબકારવાનું ચાલુ કર્યું. પછી તો સ્કીમ્ડ મિલ્કનો ઉપયોગ શરુ થયો. ટોપિંગમાં ડ્રાય ફ્રુટ માવા રબડીનો અભિષેક થયો. કેન્ડી સ્ટીકને ખોટું ન લાગે એ માટે એને વિસા મળ્યો. આજે હાલત એ છે કે ગોળાને રજવાડી બનાવવાની લ્હાયમાં ભુરાઓ કોથમીર-મરચા અને ખજૂર-આમલીની ચટણી નાખીને ખવડાવવાનું ચાલુ કરે એનો ડર છે. અમે તો માત્ર બરફ અને શરબતવાળા જેનેરિક ગોળાના આશિક છીએ.\nપત્ની ઊંઘતી હોય એ સમયને શાસ્ત્રોમાં શાંતિકાળ કહ્યો છે\nThis entry was posted in कहत बधिरा... and tagged ગોળો, બરફ, બરફ ગોળો, Baraf, Golo, Ice. Bookmark the permalink.


ગુજરાત ચૂંટણી 2017: 182 બેઠકોની મત ગણતરી માટે ચૂંટણી પંચ સજ્જ | Gujarat Election 2017: election commission is all set for counting on monday - Gujarati Oneindia\n| Published: Saturday, December 16, 2017, 18:04 [IST]\nગુજરાતમાં વિધાનસભાની ચૂંટણીમાં મતદાન પૂર્ણ થયા બાદ હવે સૌને ચૂંટણી પરિણામો જાણવાની ઇંતેજારી છે. ચૂંટણી પંચ તરફથી મત ગણતરીની સંપૂર્ણ તૈયારીઓ થઇ ગઇ છે. 182 બેઠકોની મત ગણતરી માટે ચૂંટણી પંચ સજ્જ છે. 33 શહેરોમાં ચૂંટણી પંચના કંટ્રોલ રૂમ તૈયાર કરવામાં આવ્યા છે. 18 ડિસેમ્બર અને સોમવારના રોજ 30 હજારથી વધુ કર્મચારીઓ ફરજ બજાવશે. મુખ્ય કંટ્રોલ રૂમ ગાંધીનગર ખાતે છે. ગાંધીનગરમાં અમદાવાદ Annexeખાતે મીડિયા સેન્ટર પણ શરૂ કરવામાં આવશે. આ મીડિયા સેન્ટર પરથી તમામ બેઠકોની માહિતી જાહેર કરવામાં આવશે.\nઉલ્લેખનીય છે કે, શનિવારે જ ચૂંટણી પંચે જાહેરાત કરી હતી કે, વિરમગામ, વડનગર, દસક્રોઇ અને સાવલી સહિતના6મતદાન મથકોએ રવિવારે ફરી એકવાર મતદાન કરવામાં આવશે. આ ઉપરાંત કુલ 10 મતદાન મથકોએ વીવીપેટની કાઉન્ટિંગ સ્લિપ થકી ગણતરી કરવામાં આવશે, એવી જાહેરાત પણ ચૂંટણી પંચ દ્વારા કરવામાં આવી હતી. આ 10 મતદાન મથકોમાં વિસનગર, બેચરાજી, મોડસા, વેજલપુર, વેજલપુર, વટવા, જમાલપુર-ખાડિયા, સાવલી અને સાંખેડાનો સમાવેશ થાય છે. ઉલ્લેખનીય છે કે, બંને તબક્કાના મતદાન દરમિયાન વિવિધ વિસ્તારોમાં ઇવીએમ મશીન ખોટકાયા હોવાના સમાચાર આવ્યા હતા. આ ઉપરાંત, ગુજરાત કોંગ્રેસ અને પાસ કન્વીનર હાર્દિક પટેલ પણ સતત ઇવીએમ સાથે છેડછાડ થવાની હોવાના આરોપો મુકી રહ્યાં છે. આ બધા વચ્ચે શાંતિપૂર્ણ રીતે મતગણતરી પૂર્ણ થાય એ માટે ચૂંટણી પંચ સજ્જ છે.\ngujarat election 2017 gujarat assembly election 2017 election commission gujarat seats ગુજરાત ચૂંટણી 2017 ગુજરાત વિધાનસભા ચૂંટણી 2017 ચૂંટણી પંચ ગુજરાત સીટ\nGujarat Election 2017: election commission is all set for counting on monday.\nStory first published: Saturday, December 16, 2017, 18:04 [IST]


પ્રોપર્ટીમાં પ્રિયંકા ચોપડા એ ખુબજ લગાવ્યા છે પૈસા, મુંબઈના જુહુમાં છે તેમનું શાનદાર ઘર - Gyan Gujarati\nપ્રોપર્ટીમાં પ્રિયંકા ચોપડા એ ખુબજ લગાવ્યા છે પૈસા, મુંબઈના જુહુમાં છે તેમનું શાનદાર ઘર\nયુપીના નાના શહેર બરેલીથી હોલીવુડ સુધીની યાત્રા કરનારી પ્રિયંકા ચોપડા જે જગ્યા પર પોહચી છે એ દરેકની બસની વાત નથી. પ્રિયંકાએ તેના જીવનમાં જે ઇચ્છ્યું તે પ્રાપ્ત કર્યું છે. જ્યારે તે મોડેલિંગ કરતી હતી ત્યારે તેણે મિસ ઈન્ડિયાનું બિરુદ જીત્યું હતું અને જ્યારે તે ફિલ્મ ઇન્ડસ્ટ્રીમાં પોહચી હતી, ત્યારે તેણે પોતાની અદાથી દરેકનું હૃદય જીતી લીધું હતું. પ્રિયંકા હવે હોલીવુડમાં પોતાની શૈલી બતાવી રહી છે. પ્રિયંકા ચોપડાએ તેની 20 વર્ષીય ફિલ્મ કારકિર્દીમાં પણ ઘણી સંપત્તિ બનાવી છે. તેઓ મુંબઇ, ગોવા અને લોસ એન્જલસમાં વૈભવી ઘરો ધરાવે છે. પ્રિયંકાએ મુંબઇમાં પણ ઘણા ફ્લેટ્સ અને દુકાન ખરીદી છે.\nલગ્ન બાદ પ્રિયંકા લોસ એન્જલસમાં નિક જોનાસ સાથે રહે છે. તેમના લોસ એન્જલસના ઘરની કિંમત 144 કરોડ છે. તે જ સમયે, તેઓ ગોવામાં એક ભવ્ય હોલીડે હોમ ધરાવે છે. પ્રિયંકા ઘણીવાર પરિવાર સાથે રજા માણવા ત્યાં જાય છે.\nપ્રિયંકાનું આ ભવ્ય ઘર વાઘા બીચ પર છે. તે અહીં અનેક વખત પતિ નિક જોનાસ સાથે વેકેશન પર જાય છે. આ સિવાય મુંબઈમાં પ્રિયંકા ચોપડાનું એક લક્ઝુરિયસ હાઉસ પણ છે. પ્રિયંકાનું આ ઘર જુહુના સમુદ્ર કિનારે છે. પ્રિયંકાએ હંમેશાં એક સપનું જોયું હતું કે મુંબઈમાં દરિયા કિનારે પોતાનું ઘર હોવું જોઈએ અને બોલિવૂડની દેશી ગર્લએ તે સપનું પૂરું કર્યું હતું.\nતેનું મકાન ‘કર્મયોગ’ આ બિલ્ડિંગના ચોથા માળે છે. પ્રિયંકાના લગ્ન સમારોહ પણ આ ઘરમાં થયા હતા, આ દરમિયાન ઘરની કેટલીક તસવીરો વાયરલ થઈ હતી જેમાં તેના બંગલાનો સુંદર નજારો જોવા મળ્યો હતો.\nપ્રિયંકાએ બિલ્ડિંગનો આખો માળ ખરીદ્યો છે. તેના મકાનમાં5શયનખંડ છે, જ્યારે તેમનો લિવિંગ રૂમ અને ડાયનિંગ રૂમ એકદમ વૈભવી છે. આ ઘરમાં પ્રિયંકાની માતા અને ભાઈ રહે છે.\nતેના ઘરે એક વિશાળ લિવિંગ રૂમ છે જે ખૂબ જ સુંદર રીતે સજ્જ છે. આ લિવિંગ રૂમ એટલો મોટો છે કે તે પાર્ટી દરમિયાન લગભગ 20-30 લોકોને સમાવી શકે છે.\nલિવિંગ રૂમ વિશે વાત કરીએ તો, તેનું આંતરિક ભાગ પણ એકદમ વૈભવી છે. લિવિંગ રૂમનો દરેક ખૂણો સારી રીતે સજ્જ છે. લિવિંગ રૂમની અંદર, ત્યાં આઈવરી રંગના સોફાઓ છે જે ફૂલોના ગાદીથી સજ્જ છે. લિવિંગ રૂમમાં એક મોટો અરીસો પણ છે, જે દિવાલ પર એક સુંદર ફ્રેમમાં લટકાવવામાં આવ્યો છે.\nલિવિંગ રૂમમાં પુસ્તકો અને ટ્રોફી માટે એક અલગ જગ્યા છે. જ્યાં ઘણા પુસ્તકો અને ટ્રોફી બુકશેલ્વ પર જોવા મળે છે. પ્રિયંકાના ઘરે5મોટા બેડરૂમ છે. ત્યાં એક ડાઇનિંગ ક્ષેત્ર પણ છે જ્યાં તેમની પાસે પસંદગીના ફૂલોનો ડાઇનિંગ સેટ છે. જે જોવા માટે એકદમ આરામદાયક અને આધુનિક છે.\nપ્રિયંકાની અટારી વિશે વાત કરી તો જે કોતરવામાં આવેલા સફેદ થાંભલાઓથી સજ્જ છે. તેમાં ગ્લાસ ફ્રેન્ચ વિંડોઝ સજ્જ છે, સફેદ પડધાથી સજ્જ છે.\nઆ સાથે, કુંડામાં મોટા છોડ અટારીને એક સુંદર દેખાવ આપી રહ્યા છે.\nપ્રિયંકાનો બાલ્કની વિસ્તાર એકદમ સુંદર છે. અહીં તેણી ઘણીવાર તેના ફોટા ક્લિક કરતી રહે છે.\nપ્રિયંકાની આ સંપત્તિ કરોડોની છે. તેઓએ તેમના નાણાં ખૂબ જ વિચારીને રોકાણ કર્યા છે અને આજે તેઓ વિદેશમાં અબજો સંપત્તિની માલિક બની છે.


year end 2018: કેરળ પૂરથી લઈ દિલ્લી પ્રદૂષણ સુધી, આ કુદરતી આફતોમાં ઘેરાયેલો રહ્યો દેશ | Year End 2018: Dangerous Natural Calamities in india - Gujarati Oneindia\n#Year End 2018\nYear Ender 2018: જાણો 2018ની સૌથી મોટી આંતરરાષ્ટ્રીય ઘટનાઓ\nyear end 2018: કેરળ પૂરથી લઈ દિલ્લી પ્રદૂષણ સુધી, આ કુદરતી આફતોમાં ઘેરાયેલો રહ્યો દેશ\n| Published: Monday, December 24, 2018, 21:08 [IST]\nવર્ષ 2018માં ભારતમાં એવી ઘણી કુદરતી આફતોએ કહેર વરસાવ્યો જેમાં સેંકડો લોકોના જીવ જતા રહ્યા અને હજારો લોકોને બેઘર થવુ પડ્યુ. સરકારી આંકડા મુજબ વર્ષ 2018માં દેશના અલગ અલગ ભાગોમાં આવેલા ચક્રવાતી તોફાન, પ્રદૂષણ, પૂર, ભૂસ્ખલન અને ભૂકંપ જેવી પ્રાકૃતિક જેવી કુદરતી આફતોના કારણમે 1740 લોકોના મોત નીપજ્યા છે. આ કુદરતી આફતોમાં હજારો લોકો બેઘર થી ગયા જ્યારે ઘણાના જીવન વિનાશ પામ્યા. આજે અમે તમને વર્ષ 2018માં આવેલી કુદરતી આફતો વિશે બતાવીશુ જેના કારણે સામાન્ય લોકોના જીવન પ્રભાવિત થયા અને લોકોને ઘણુ નુકશાન પણ સહન કરવુ પડ્યુ.\nપૂર અને ભૂસ્ખલને લીધા 477 લોકોના જીવ\nઅમારી આ યાદીમાં સૌથી પહેલા નામ કેરળનું છે જ્યાં આ વર્ષે ઓગસ્ટ મહિનામાં ચોમાસા દરમિયાન અતિ વરસાદના કારણે રાજ્યના કેટલાક ભાગોમાં પૂર જેવી સ્થિતિ સર્જાઈ. છેલ્લા અમુક દશકોમાં રાજ્યમાં પહેલા આવી સ્થિતિ ક્યારેય જોવા મળી નથી. ચોમાસા દરમિયાન સામાન્ય વરસાદ થાય અને હવામાન સાફ થઈ જતુ હતુ પરંતુ આ વખતે રાજ્યના 80 ટકા વિસ્તારોમાં પાણી ભરાઈ ગયુ. આ કુદરતી આફતના કારણે રાજ્યમાં સરકારી આંકડા મુજબ 477 લોકોના મોત નીપજ્યા જ્યારે 2,80, 679 લોકોને વિસ્થાપિત થવુ પડ્યુ હતુ. કેરળની આ કુદરતી આફતને વર્ષની સૌથી મોચી કુદરતી આફત કહેવામાં આવી. જો કે હવે સ્થિતિ ધીમે ધીમે પાટા પર આવી રહી છે પરંતુ રાજ્યના લોકોને મુશ્કેલી સહન કરવી પડી તેવુ તેમની સાથે ક્યારેય નથી થયુ. વરસાદ એટલો વધુ હતો કે રાજ્યના ઈતિહાસમાં પહેલી વાર 42માંથી 35 બંધોના ફાટક ખોલી દેવામાં આવ્યા હતા. ત્યાં સુધી કે પહેલી વાર ઈદુક્કી બંધના બધા પાંચ ગેટ ખોલવા પડ્યા હતા.\nચક્રવાતી તોફાન તિતલીએ કહેર વરસાવ્યો\nઆ વર્ષે ઓક્ટોબર મહિનામાં ચક્રવાતી તોફાન તિતલીની માર પણ અમુક રાજ્યોએ સહન કરવી પડી. ચક્રવાતી તોફાન તિતલીએ 11 ઓક્ટોબરે ઓડિશા અને આંધ્ર પ્રદેશને ટચ કર્યુ. બંગાળની ખાડી પર બનેલા દબાણના કારણે તોફાન તિતલીએ ખૂબ ખતરનાક રૂપ લઈ લીધુ હતુ. ચક્રવાતી તોફાન તિતલી ઓડિશાના ગોપાલપુર તટથી ટકરાઈ હતી જેની ઝડપ 126 કિમી પ્રતિ કલાકથી પણ વધુ હતુ. આ તોફાનમાં 12 લોકોના મોત થયા. સંપત્તિને પણ ઘણુ નુકશાન થયુ. એટલુ જ નહિ આ તોફાનના કારણે હજારો વૃક્ષોને પણ નુકશાન થયુ કે જે ઝડપી હવાને કારણે ઉખડીને પડી ગયા.\nતમિલનાડુમાં ગાજાનો કહેર\nઆ વર્ષે ઓક્ટોબર-નવેમ્બર મહિનામાં આવેલા ચક્રવાતી તોફાન ગાજાએ પણ તમિલનાડુમાં ખૂબ કહેર વરસાવ્યો. આ ચક્રવાતી તોફાનાં 45થી વધુ લોકોના મોત થયા. આ દરમિયાન મોટાપાયે બરબાદી પણ થઈ છે. રાજ્યમાં 30 હજારથી વધુ વિજળીના થાંભલા અને એક લાખથ વધુ વૃક્ષો પણ ઉખડી ગયા. તોફાનના અંદેશાને જોતા તમિલનાડુ સરકારે 82 હજાર લોકોને 471 રાહત કેન્દ્રોમાં સુરક્ષિત પહોંચાડી દીધા હતા. તેમછતાં ચક્રવાત સંબંધી ઘટનાઓમાં 20 પુરુષો, 11 મહિલાઓ અને2બાળકોના મોત થઈ ગયા.\nફેથાઈએ વરસાવ્યો કહેર\nવર્ષના અંતમાં 15 ડિસેમ્બરે ઉષ્ણકટિબંધીય ચક્રવાત ફેથાઈ ચક્રવાતની માર ઝેલવી પડી. ઉષ્ણકટિબંધીય ચક્રવાત PHETHAIએ બંગાળની દક્ષિણી ખાડીથી બનેલા આ તોફાનમાં હવાની સ્પીડ 83 કિલોમીટર પ્રતિ કલાક હતી. બંગાળની ખાડીમાંથી ઉઠેલુ આ તોફાન 17 ડિસેમ્બરે પૂર્વી આંધ્ર પ્રદેશના કટરેનિકોના શહેર પહોંચ્યુ. તોફાનના કારણે ત્યાં ભૂસ્ખલનની ઘટના પણ જોવા મળી. ભૂસ્ખલનના કારણે પૂર્વી ગોદાવરી જિલ્લામાં એક વ્યક્તિનું મોત થઈ ગયુ હતુ. આંધ્ર પ્રદેશના સીએમ એન ચંદ્રાબાબુ નાયડુએ કહ્યુ હતુ કે પૂર્વી ગોદાવરી જિલ્લામાં 17 મંડલ તોફાનથી પ્રભાવિત થયા છે. આ મંડલોમાં 5,602 ખેડૂતો પ્રભાવિત થઈ ચૂક્યા છે. જિલ્લામં 37 ઘરોને નુકશાન પહોંચ્યુ છે.\nજ્યારે ચક્રવાતી તોફાન વરદાએ મચાવ્યો કહેર\nબંગાળની ખાડીમાં બનેલા ચક્રવાતી તોફાન વરદાએ પણ આંધ્ર પ્રદેશ અને તમિલનાડુમાં કહેર વરસાવ્યો હતો. ખાસ કરીને આ રાજ્યોના તટીય વિસ્તારોમાં તોફાનની અસર વધુ જોવા મળી. હવામાન વિભાગ મુજબ આનુ કેન્દ્ર ગોપાલપુરથી 1050 કિલોમીટર દક્ષિણ પૂર્વ બંગાળની ખાડીમાં રહ્યુ. આ તોફાનના કારણે 10 લોકોના મોત નીપજ્યા હતા જ્યારે ઘણા લોકો ઘાયલ થયા હતા. આંધ્ર પ્રદેશમાં પણ ઝડપી હવાઓના કારણે કાર અને ટેંકર પલટી ગઈ, પોલ નીચે પડી ગયા. આ ચક્રવાતને પહોંચી વળવા માટે એનડીઆરએફ અને નૌસેનાની ટીમો તૈયાર હતી. આંધ્ર પ્રદેશ અને તમિલનાડુના તટીય વિસ્તારો પર હાઈ એલર્ટ જારી કરવામાં આવ્યુ હતુ.\nભૂકંપની ચપેટમાં પૂર્વોત્તર ભારત\n12 સપ્ટેમ્બર, બુધવારનો દિવસ પણ પૂર્વોત્તરના અમુક રાજ્યો ખાસ કરીને બિહાર, પશ્ચિમ બંગાળમાં સવારે સવારે ભૂકંપના ઝટકા અનુભવાયા. સવારે 10 વાગીને 20 મિનિટ પર આવેલા આ ભૂકંપની તીવ્રતા 5.5 હતી. ભૂકંપનું કેન્દ્ર અસમનું કોકરાઝાર બતાવવામાં આવ્યુ છે. ભૂકંપ આવ્યા બાદ ઘણા ક્ષેત્રોમાં હલચલ મચી ગઈ. લોકો પોતાના ઘરોમાંથી બહાર સુરક્ષિત સ્થળોએ આવી ગયા. જો કે કોઈના જાનમાલના ખતરાના કોઈ સમાચાર નહોતા મળ્યા. આ પહેલા મ્યાનમાર-ભારત (અરુણાચલપ્રદેશ) સીમા ક્ષેત્રમાં આજ ભૂકંપના ઝટકા અનુભવાયા. રિક્ટર સ્કેલ પર આની તીવ્રતા 5.5 માપવામાં આવી હતી. જો કે આ ભૂકંપમાં કોઈ મોટી ઘટના સામે આવી નહોતી.\nભૂસ્ખલનમાં 17 લોકોના જીવ ગયા\nઆ વર્ષે પૂર્વોત્તર રાજ્ય અરુણાચલ પ્રદેશને પણ ભારે વિનાશનો સામનો કરવો પડ્યો છે. રાજ્યમાં સૌથી વધુ વિનાશ ભૂસ્ખલનના કારણે થયુ છે. 22 એપ્રિલે રાજ્યના તવાંગ જિલ્લામાં થયેલા ભૂસ્ખલનમાં ઓછામાં ઓછા 17 લોકોના મોત નીપજ્યા હતા. જ્યારે ઘણા લોકો ઘાયલ પણ થયા હતા. આ ઘટના તે સમયે બની જ્યારે બધા શ્રમિકો શિબિર પર પડી ગયા. તેમણે જણાવ્યુ કે આ ઘટના તે સમયે બની જ્યાર શ્રમિક ગાઢ ઉંઘમાં સૂતા હતા. આ ઘટના બાદ પ્રધાનમંત્રી નરેન્દ્ર મોદી અન કોંગ્રેસ અધ્યક્ષ સોનિયા ગાંધીએ લોકોના મોત પર ઊંડા શોકની લાગણી વ્યક્ત કરી હતી.\nઉત્તરાખંડના ટિહરીમાં વાદળ ફાટવાને કારણે ભૂસ્ખલન,3ના મોત\nહંમેશા કુદરતી આફતોની ચપેટમાં રહેતા રાજ્ય ઉત્તરાખંડના ટિહરીમાં વાદળ ફાટવાના કારણે અને ભૂસ્ખલન થવાના કારણે3લોકોના મોત થઈ ગયા. આ ઘટના ટિહરીના ઘનસાલીના કોટ ગામમાં થઈ હતી. આ ઉપરાંત કોટ ગામમાં વાદળ પણ ફાટ્યા હતા જેના કારણે વિનાશ સર્જાયો હતો. આ ઉપરાંત જમ્મુ કાશ્મીરમાં પણ આ વર્ષે ભૂસ્ખલનની ઘટના જોવા મળી હતી. સપ્ટેમ્બર મહિનામાં જમ્મુ-કાશ્મીરના ડોડા જિલ્લામાં થયેલી ભૂસ્ખલનની ઘટનામાં એક જ પરિવારના પાંચ લોકોનો મોત નીપજ્યા હતા.\nપ્રદૂષણે જીવન બનાવ્યુ મુશ્કેલ\nદેશની રાજધાની દિલ્લી માટે પણ આ વર્ષ ઘણુ ખતરનાક સાબિત થયુ. ખાસ કરીને પ્રદૂષણના કારણે. દિલ્લીની હવાની ગુણવત્તા ગંભીર શ્રેણીમાં જવાના કારણે લોકોને ઘરમાં રહેવાની સલાહ આપવામાં આવી. એક સમય તો એવો આવ્યો જ્યારે દીલ્લી-એનસીઆરના મોટાભાગના હિસ્સામાં હવાની ગુણવત્તા સૂચકાંક (એક્યુઆઈ) ગંભીર સ્તરે પહોંચી ગયો. છેલ્લા કેટલાક વર્ષોથી દિલ્લી-એનસીઆરમાં શરદીના મોસમમાં ધૂંધ અને ભીષણ વાયુ પ્રદૂષણની સમસ્યા હવે સામાન્ય બની ચૂકી છે. આ વર્ષે રાજધાનીમાં ઝેરીલી હવાનું જે સ્તર વર્ષના અમુક સપ્તાહમાં જોવા મળ્યુ તે ઘણુ ખતરનાક રહ્યુ. સેન્ટ્રલ પોલ્યુશન કંટ્રોલ બોર્ડે માર્ચ અને મે 2018 દરમિયાન 24 કલાકની સરેરાશ સ્તર પર રાષ્ટ્રીય રાજધાની ક્ષેત્ર (એનસીઆર)માં પીએમ 2.5 સ્તરનું વાયુ પ્રદૂષણ નોંધવામાં આવ્યુ છે. એનસીઆરના ક્ષેત્રમાં 13 જૂન, 2018નારોજ એર ક્વોલિટી ઈન્ડેક્સ વેલ્યુ 999 નોંધવામાં આવ્યુ હતુ. માર્ચ અને મે 2018 વચ્ચે દિલ્લીને એક દિવસ માટે પણ સારી ગુણવત્તાવાળી હવવા નસીબ ન થઈ. પીએમ 2.5થી માણસ માટે ગંભીર જોખમ છે. આ મહીન કણ ફેફસામાં ઉંડે સુધી જતા રહે છે જેનાથી હ્રદયરોગનો હુમલો, સ્ટ્રોક, ફેફસાનું કેન્સર અને શ્વાસ સંબંધી રોગ થઈ શકે છે.\nઆ પણ વાંચોઃ 2018માં બોલિવુડને એક પછી એક મળ્યા9ઝટકા, મહિનાઓ સુધી રહ્યુ શોકમાં\n2018માં બોલિવુડને એક પછી એક મળ્યા9ઝટકા, મહિનાઓ સુધી રહ્યુ શોકમાં\nઅલવિદા 2018: તાકાતવાન થયો ભારતીય પાસપોર્ટ, જાણો ભારતની બીજી મોટી સિદ્ધિઓ\nયર એન્ડઃ વર્ષ 2018માં સુપ્રીમ કોર્ટે લીધેલ મહત્વના ચૂકાદાઓ પર એક નજર\nIMD: કેરળના ઘણા જિલ્લાઓમાં રેડ એલર્ટ, કોચી એરપોર્ટ બંધ\nયુપીમાં મુશળધાર વરસાદ, 300 ગામ પર મંડરાયો ખતરો\nશું ખરેખર સલમાન ખાને કેરળ માટે 12 કરોડ રૂપિયા દાન કર્યા?\nકેરળ પૂરઃ યુએઈની 700 કરોડની મદદની રજૂઆત પર સીએમનું જૂઠ પકડાયુ\nyear end 2018 natural disasters kerala flood યર એન્ડ 2018 કુદરતી આફતો કેરળ પૂર\nYear End 2018: Dangerous Natural Calamities in india\nStory first published: Monday, December 24, 2018, 21:08 [IST]


રાજકોટમાં લોકડાઉન ખોલવા તૈયારી; ન ખુલે તો પણ વેપારીઓ ઉમટશે - Sanj Samachar\nરાજકોટમાં લોકડાઉન ખોલવા તૈયારી; ન ખુલે તો પણ વેપારીઓ ઉમટશે\n16 May 2020 04:57 PM\nવેપારી વર્ગને હવે કોઈ અંકુશો મંજુર નથી; આર્થિક જ નહીં, માનસિક હાલત પણ ખરાબ: કેટલાંક નિયંત્રણો હજુ યથાવત રાખવાના-અમુક બજારોને ખોલવાની છુટ્ટ નહીં આપવા સરકારી તંત્રના આડકતરા નિર્દેશને પગલે વેપારીઓની ‘ખાનગી’ તૈયારી: મુખ્યમંત્રી વિજય રૂપાણી સાથેની વિડીયો કોન્ફરન્સમાં વેપારી સંગઠનોની તમામે તમામ બજારો ખોલવા લોકોને મુક્ત અવરજવરની છુટ્ટ આપવા, પાસ પ્રથા રદ કરવા જેવી ધારદાર રજુઆત\nસોમવારથી ચોથા તબકકાના લોકડાઉનના નિયમો વિશે હજુ સસ્પેન્સ છે ત્યારે પોણા બે મહિલા લાંબા લોકડાઉનથી થાકેલા વેપારીઓની ધરજ અવે સંપૂર્ણ ખુટી ગઈ છે. સોમવારે લોકડાઉન ખુલે કે ન ખુલે બજારોમાં ઉમટી પડવાનો વેપારીઓએ ‘ખાનગી’ નિર્ણય લઈ લીધો છે.\nમુખ્યમંત્રી વિજયભાઈ રૂપાણીએ શુક્રવારે સાંજે રાજકાટ સહીત છ મહાનગરોના ચેમ્બર ઓફ કોમર્સ સહિતના વેપારી સંગઠનોના હોદેદારો સાથે વિડીયો કોન્ફરન્સ કરી હતી. હજુ કેન્દ્રની ગાઈડલાઈન જાહેર થઈ ન હોવાના કારણોસર ગુજરાત માટેના નિયમો નકકી થવાનો કોઈ ચાન્સ ન હતો. બેઠક બાદ ખાનગી ચર્ચામાં વેપારીઓએ એવો મિજાજ દર્શાવી દીધો હતો કે સોમવારે બજારમાં એકત્રીત થઈ જ જવું.\nમુખ્યમંત્રી સાથેની વિડીયો કોન્ફરન્સમાં હાજર જુના રાજકોટના એક વેપારી અગ્રણીએ નામ નહીં દેવાની શરતે એમ કહ્યું હતું કે વિજય રૂપાણીએ કેન્દ્રની ગાઈડલાઈન પછી જ નિયમ ઘડવાનું સ્પષ્ટ કહી દીધુ હતું છતાં તમામના સૂચન માંગ્યા હતા. લગભગ તમામ આગેવાનોએ તમામે તમામ બજારો ખોલી નાખવાની ભલામણ કરી હતી. ઉપરાંત લોકોને મુક્તપણે અવારજવર કરવા દેવા તથા પાસ પ્રથા રદ કરી નાખવાની માંગ કરી હતી.\nવિડીયો કોન્ફરન્સ બાદ કેટલાંક વેપારીઓ ઔપચારિક ચર્ચામાં ગુંથાયા હતા. બેઠકની ચર્ચાના તારણ વિશે વાતચીત કરી હતી. કદાચ અમુક મુખ્ય બજારોને છુટ્ટ નહીં મળવા કે નિયંત્રણો યથાવત રહેવાનો આડકતરો ઈશારો થયાનું તારણ નિકળ્યું હતું. મુખ્યત્વે ધર્મેન્દ્ર, ઘીકાંટા, ગરેડીયાકુવા, લાખાજીરાજ રોડ ઉપરાંત સોનીબજાર જેવા વિસ્તારો વિશે સરકાર અવઢવમાં હોવાની તેઓના મનમાં શંકા ઉપસી હતી એટલે એવુ નકકી કર્યુ કે લોકડાઉન ખુલી જાય તો કોઈ સવાલ નથી. પરંતુ ન ખુલે તો પણ બજારોમાં એકઠા થઈ જવું. એકાદ-બે આખાબોલા આગેવાનોએ તો સવિનય કાનૂનભંગ કરવાની વાત પણ ઉચ્ચારી હતી.\nબીજી તરફ ચેમ્બર ઓફ કોમર્સના પ્રમુખ વી.પી.વૈષ્ણવે એમ કહ્યું હતું કે ક્ધટેનમેન્ટ ઝોન સિવાય તમામે તમામ દુકાનો ખોલવા, પાસપ્રથા રદ કરીને લોકોને મુક્ત પણે અવરજવરની છુટ્ટ આપવાની રજુઆત મુખ્ય હતી.\nવી.પી.વૈષ્ણવે મુખ્યમંત્રી સાથે વીડિયો કોન્ફરન્સના માધ્યમથી કરેલી રજૂઆતમાં મક્કમતાપૂર્વક એવું જણાવ્યું હતું કે હાલમાં જે નિયમો અમલી કરવામાં આવ્યા છે તે અસ્પષ્ટ છે. પાસ હોવા છતાં પણ રાજકોટ શહેર પોલીસ પોતાના કાયદા મુજબ વેપારીઓને નાહકના દંડે છે અને વાહન ડીટેઇન કરી મોંઘવારી અને આવક બંધ છે તેવા સમયે મોટો દંડ કરે છે. નિયમો સ્પષ્ટ કરવા અને હવે કોઇને કોઇપણ સંજોગોમાં તમામ બજારો, દુકાનો ખોલી નાખવાની જરુરી છે. લોકોને મુક્ત રીતે આવવા જવા દેવા જોઇએ. ઉપરાંત જે ક્ધટેનમેન્ટ ઝોન છે તે વિસ્તારમાં આજે આકરા નિયમો અને લોકડાઉનની અમલવારી કરવામાં આવે તેમાં વાંધો નથી ક્યાં સુધી હવે પ્રજા અને વેપારીઓએ સહન કરવું તેવો સવાલ પણ વિજયભાઈને ઉઠાવ્યો હતો.\nદરમિયાન ચેમ્બર પ્રમુખ વી.પી. વૈષ્ણવે તો ત્યાં સુધી મુખ્યમંત્રી વિજયભાઈને કહ્યું હતું કે શહેરમાં પાન-ફાકી-હોટલ-લોજ સહિતની તમામ દુકાનો શરુ કરવાની છૂટ આપવી જોઇએ. સાથોસાથ તંત્ર અને ચેમ્બર સંકલન કરીને કોર કમિટી બનાવી વાસ્તવિક સ્થિતિ મુજબ નિર્ણય કરાવવાનો આગ્રહ પણ કર્યો હતો. આ મીટીંગ અંદાજે એકાદ કલાક જેવી ચાલી હતી. ચેમ્બર પ્રમુખે ખાસ કરીને વેપારીઓની માનસિક અને આર્થિક હાલત ઉપર ભારે આકરા સ્વરે મુખ્યમંત્રી વિજયભાઈ રુપાણીને રાજકોટની બજારોનો સમગ્ર ચિતાર રજૂ કર્યો હતો.\nકારખાનાઓમાં પુરા 50 ટકા મજુરો પણ નથી, ઉદ્યોગો બંધ થઈ જશે; શ્રમિકોને પાછા બોલાવો\nમુખ્યમંત્રીએ કહ્યું ‘હવે રાહ જુવો’: ઉદ્યોગકારોએ મુદો ઉઠાવ્યો\nરાજકોટમાં ગુરુવારથી શહેરી વિસ્તાર ઉપરાંત શાપર-વેરાવળ-મેટોડા-કુવાડવા જેવા ઔદ્યોગીક વિસ્તારોમાં કારખાના શરૂ કરી દેવામાં આવ્યા છે. ઉદ્યોગો શરૂ કરવાની મંજુરી મળી તો બીજી તરફ રાજય સરકારે પરપ્રાંતીય શ્રમીકોને વતનમાં જવા પરવાનગી આપતા રાજકોટ શહેર તેમજ નજીકના વિસ્તારનાં અંદાજે 80000 થી વધુ પરપ્રાંતીય શ્રમિકો પોતાના વતને રવાના થતા કારખાનાઓમાં હાલ નામ પૂરતું કામ શરૂ થયું છે. આવા પરપ્રાંતીય શ્રમીકોને પરત લાવવાનો મુદો પણ ગઈકાલે મુખ્યમંત્રી સાથેની ચેમ્બર પ્રમુખની વિડીયો કોન્ફરન્સમાં વિવિધ ઔદ્યોગીક એસો.ના હોદેદારોએ ઉઠાવ્યો હતો.\nમુખ્યમંત્રી વિજયભાઈ રૂપાણી સાતેની વિડીયો કોન્ફરન્સ સંદર્ભે ચેમ્બર પ્રમુખ વી.પી.વૈષ્ણવની સાથે શાપર-વેરાવળના રાકેશ ટીલાળા સહિતના અન્ય આગેવાનો જોડાયા હતા. આ તમામ ઔદ્યોગીક એસો.ના આગેવાનોએ મુખ્યમંત્રી સમક્ષ પરપ્રાંતીય શ્રમિકોને પરત લાવવાના મુદે વાત કરતા સી.એમ. રૂપાણીએ થોડી રાહ જુઓ તેવી હૈયાધારણા આપી હતી. હાલમાં ઉદ્યોગો ચાલુ છે પણ પચાસ ટકા શ્રમિકો નહી હોવાથી માત્ર નામ પૂરતા ચાલુ હોવાનું જણાવ્યું હતું.\nસોનીબજાર ખુલવા વિશે દ્વીધા\nરાજકોટ શહેરની તમામ બજારો-દુકાનો ખોલવાની માંગણી સાથેની ભારપૂર્વક રજુઆત ચેમ્બર પ્રમુખ વી.પી.વૈષ્ણવે મુખ્યમંત્રીને કરી છે ત્યારે રાજકોટની શાન સમી સોનીબજારની તત્કાલ દુકાનો ખોલવાના મુદે હજુ દ્વીધા રહી છે. સોનીબજારમાં લાઈનબંધ દુકાનો આવેલી છે. ઉપરાંત સોનીબજારની દુકાનોમાં મજુરીકામ બંગાળી કારીગરો કરે છે. આ બંગાળી કારીગરો એક જ ઓરડીમાં ગીચતા પૂર્વક રહેતા હોય છે. આ સ્થિતિ વચ્ચે બજારમાં લોકોની ભીડ થાય, દુકાનો પણ નાની હોવાથી સોશ્યલ ડીસ્ટીંગનો પણ પ્રશ્ર્ન સામે આવે તેમ હોય સોનીબજાર ખોલવા માટે હજુ દ્વીધા છે તેવું જાણવા મળ્યું છે.\nઓડ-ઈવનના ધોરણે દુકાનો ખોલવાનો મુદો ચર્ચાયો\nરાજકોટની તમામ બજારો-દુકાનો ખોલવાના મુદે ગઈકાલે ચેમ્બર પ્રમુખ વી.પી.વૈષ્ણવે રાજયના મુખ્યમંત્રી વિજયભાઈ રૂપાણી સાથે વિડીયો કોન્ફરન્સમાં બજારો-દુકાનો ખોલવાનો મુદો પણ ઉઠાવ્યો હતો. બજારો-દુકાનો ખોલવાના મુદે ઓડ-ઈવન સિસ્ટમ અમલી કરવામાં આવે તેવી પણ ચર્ચાઓ કરવામાં આવી હતી. કોઈપણ ભોગે બજાર-દુકાનો ખોલવાની ભારપૂર્વક વાત ચેમ્બર પ્રમુખ વી.પી.વૈષ્ણવે કરી હતી. આ વિડીયો કોન્ફરન્સમાં બજારો-દુકાનો ખોલવાના મુદે ઓડ ઈવન સિવિલ લાગું થાય તો પણ વેપારીઓને રાહત મળે તેમ છે તેવી વાત કરી બજારો અને દુકાનો ખોલવામાં ઓડ ઈવનની સિસ્ટમનો મુદો ચર્ચાયો હતો.


Gujarati Vyakaran Online Test - Most Useful 20 Questions For Competitive Exams\nHome Online test Gujarati Vyakaran Online Test – Most Useful 20 Questions For Competitive Exams\nGujarati Vyakaran Online Test : Gujarati Vyakaran Online Test in Gujarati Language contains all topic of Gujarati Vyakran like Samas, Types of Samas, Nipat, Alankar, Chhand, Sanyojak, Kehvato, Shabdsamhu, Rudhiprayogo, Samanarthi and Virodho Words. Here is Gujarati Vyakaran Test books for the students who are preparing for competitive exams.\nજે પદ નામ કે સર્વનામના ગુણમાં વધારો કરે તે કયા પ્રકારનું વિશેષણ કહેવાય?\nજે પદ નામ કે સર્વનામની સંખ્યામાં વિશેષતા લાવે તે પદને શું કહેવાય?\nજે પદ નામ કે સર્વનામના પરિમાણ(જથ્થો) નું સુચન કરે તે કયા પ્રકારનું વિશેષણ કહેવાય?\nનામ કે સર્વનામના અર્થમાં જે પદ વધારો કરે તે પદને કયા નામે ઓળખવામાં આવે છે?\n'તમે આવ્યા તે સારું જ કર્યું.' -આ વાક્યમાં 'જ' શબ્દ કયા નામે ઓળખાય છે?\n'તેની પાસે સુંદર પુસ્તક છે.' - આમાં 'સુંદર' પદ કયા પ્રકારનું વિશેષણ છે?\n'તેનું વર્ગમાં પ્રથમ સ્થાન છે.' -આમાં 'પ્રથમ' શબ્દ કયા પ્રકારનું વિશેષણ છે?\n'મારી પાસે પાંચસો રૂપિયા છે.' - આ વાક્યમાં 'પાંચસો' શબ્દ કયા પ્રકારનું વિશેષણ છે?\n'જેટલું તમે ચાહો તેટલું તમે મેળવો' - વાક્યમાં 'તેટલું' શબ્દ કયા પ્રકારનું વિશેષણ છે?\n'આ ગાગરમાં આટલું જ દૂધ કેમ?' - આ વાક્યમાં 'આટલું' શબ્દ કયા પ્રકારનું વિશેષણ છે?\n'અંતે તે પાસ તો થયો' - આ વાક્યમાં 'તો' શબ્દ કયું પદ છે?\n'નીચેનામાંથી કયો પ્રત્યય વર્તમાનકૃદંતનો પ્રત્યય છે?\nભૂતકૃદંતનો પ્રત્યય જણાવો.\nભવિષ્યકૃદંતનો પ્રત્યય જણાવો.\nવિધ્યર્થ કૃદંતનો પ્રત્યય દર્શાવો.\nસબંધક ભૂતકૃદંતનો કયો પ્રત્યય છે?\n'જૈમીની પત્ર લખતી લખતી સુઈ ગઈ' - આ વાક્યમાં 'લખતી લખતી' પદ કયા પ્રકારનું કૃદંત છે?\n'પૂજા કાલે પરીક્ષા આપનાર છે.' - આ વાક્યમાં 'આપનાર' પદ કયા પ્રકારનું કૃદંત છે?\nજે વાક્યમાં મુખ્ય ક્રિયાપદ અને કર્તા એક જ હોય તેને કયા પ્રકારનું વાક્ય કહેવાય?\nજે વાક્યમાં એક મુખ્ય વાક્ય અને એક કે તેથી વધુ ગૌણ વાક્યો હોય તે કયા પ્રકારનું વાક્ય ગણાય?\nDownload Anamika Academy Gujarati Vyakaran PDF Book\nPrevious articleGyansetu Bridge Course Std. 1 to 10 | Download Full Material From Here\nNext articleBharat nu Bandharan Online Test – Indian Constitution Test No.3\nBharat nu Bandharan Online Test - Indian Constitution Test No.3 June 29, 2021 At 3:49 pm\n[…] Also Read : Gujarati Vyakaran Online Test – Most Useful 20 Questions For Competitive Exams […]\nScience And Technology online Test - Top 20 GK Questions For Exams July 2, 2021 At 4:06 pm\n[…] : Science and Technology Quiz provides questions and answers that are related to advancements in science and technology. And it is helpful for every person to know the updates in the present […]


SCએ CBI અને સરકારની કાઢી ઝાટકણી, કોના કહેવાથી બદલ્યો રિપોર્ટ? | Supreme Court hits out at CBI over sharing of report - Gujarati Oneindia\nSCએ CBI અને સરકારની કાઢી ઝાટકણી, કોના કહેવાથી બદલ્યો રિપોર્ટ?\n| Published: Tuesday, April 30, 2013, 16:45 [IST]\nનવી દિલ્હી, 30 એપ્રિલ: સુપ્રીમ કોર્ટે કોલ બ્લોક ફાળવણી ઘોટાળાની સીબીઆઇની તપાસમાં કહેવાતા હસ્તક્ષેપ માટે આજે કેન્દ્ર સરકારની જાટકણી કાઢી છે. કોર્ટે સીબીઆઇના નિર્દેશકને આ અંગે સોગંધનામું દાખલ કરવા માટે જણાવ્યું કે શું કેન્દ્રીય કાનૂનમંત્રી અશ્વિની કુમારે સીબીઆઇ તપાસના ડ્રાફ્ટ રિપોર્ટમાં ફેરફાર કર્યા હતા?\nસુપ્રીમ કોર્ટમાં સરકારની ફજીયત થઇ છે. કોલસા ઘોટાળા પર સીબીઆઇના સોગંધનામાને લઇને સુપ્રીમ કોર્ટે સરકારને ફટકાર લગાવી છે. સુપ્રીમ કોર્ટે સીબીઆઇના સ્ટેટસ રીપોર્ટને બતાવવાની ઘટનાને ચિંતાજનક ગણાવી અને જણાવ્યું કે આ વિશ્વાસ તોડવાની વાત છે.\nસુપ્રીમ કોર્ટે સ્ટેટસ રીપોર્ટને સરકારની સાથે વહેંચવાને યોગ્ય નથી ગણ્યું અને સીબીઆઇએ પૂછ્યું કે આ બાબતે કોર્ટને અંધારામાં કેમ રાખવામાં આવી. સુપ્રીમ કોર્ટે સીબીઆઇને રાજનૈતિક દખલથી મુક્ત કરાવવા પર ભાર આપતા જણાવ્યું કે 'સીબીઆઇને રાજનૈતિક સકંજામાંથી આઝાદ કરવામાં આવે.'\nરિપોર્ટ સરકારને બતાવવાની વાતને લઇને સામાન્ય વાત નહીં માનતા સુપ્રીમ કોર્ટે સીબીઆઇને નિર્દેશ કર્યો કે નેતાઓ પાસે નિર્દેશ લેવાની જરૂરીયાત નથી. સુપ્રીમ કોર્ટની આ ટીપ્પણી પર બીજેપી નેતા બલબીર પૂંજે સરકારમાંથી રાજીનામું સોપવાની માંગ કરી છે. જ્યારે વિદેશમંત્રી સલમાન ખુર્શીદે સુપ્રીમ કોર્ટની ટિપ્પણી પર પ્રતિક્રિયા કરવાથી ઇનકાર કરતા નિર્ણયના ઇંતજાર કરવાની માંગ કરી છે.\nMore COAL GATE News\nકોલ ગેટ : સરકાર 32 કંપનીઓને કારણદર્શક નોટિસ મોકલશે\ncoal gate supreme court cbi congress સુપ્રીમ કોર્ટ કોલ બ્લોક સીબીઆઇ સોગંધનામું કાનૂનમંત્રી અશ્વિની કુમાર\nCoal-gate: Supreme Court hits out at CBI over sharing of report - Who said what.\nStory first published: Tuesday, April 30, 2013, 16:45 [IST]